##### **HATÁROZAT**

A **Rega-Metall Fémfeldolgozó Kft.** 2381 Táborfalva, Patonai-dűlő, 2301/1 hrsz.; Cg.: 13-09-096222; KÜJ: 100231234; (a továbbiakban: Környezethasználó) részére, Táborfalva, Patonai-dűlő 2301/1 hrsz.-ú ingatlanon lévő telephelyen folytatott, fémfelület-kezelési technológia üzemeltetésére a PE-06/KTF/12680-11/2019., PE-06/KTF/9407-12/2018. és a PE/KTF/2605-10/2016. számokon módosított, PE/KTF/15346-18/2015. számon kiadott, egységes környezethasználati engedélyt (a továbbiakban: Engedély) a benyújtott teljes körű környezetvédelmi felülvizsgálati dokumentáció (a továbbiakban: Dokumentáció) alapján

**módosítom, és a módosításokkal egységes szerkezetbe foglalt**

egységes környezethasználati engedélyt

adok, az engedélyezett tevékenység folytatásával kapcsolatban megállapított alábbi feltételek szerint:

**I.**

## A környezethasználatra vonatkozó általános adatok

**1. A telephely adatai:**

Címe: 2381 Táborfalva, Patonai-dűlő, 2301/1. hrsz.

Helyrajzi szám: 2301/1 hrsz.

Súlyponti EOV koordináták: X= 193908 m, Y=682097m

Környezetvédelmi Területi Jel: 101130023

KTJ IPPC Létesítmény: 101626777

**2. A Környezethasználó adatai:**

Neve: Rega-Metall Fémfeldolgozó Kft.

Székhelye: 2381 Táborfalva, Patonai-dűlő, 2301/1. hrsz.

Cégjegyzékszám: 13-09-096222

Környezetvédelmi Ügyfél Jel: 100231234

Statisztikai számjel: 11790107-2562-113-13

**3. Az engedélyezett tevékenység:**

**Megnevezése:** *a környezeti hatásvizsgálati és az egységes környezethasználati engedélyezési eljárásról* szóló 314/2005. (XII. 25.) Korm. rendelet [a továbbiakban: 314/2005. (XII. 25.) Korm. rendelet] 2. számú mellékletének 2.6. pontja szerint: „*Fémek és műanyagok felületi kezelése elektrolitikus vagy kémiai folyamatokkal, ahol az összes kezelőkád térfogata meghaladja a 30 m3-t.*”

A telephelyen folytatott tevékenység besorolása:

|  |  |
| --- | --- |
| **TEÁOR ’08 szám** | Tevékenység megnevezése |
| **2562** | **Fémmegmunkálás** |
| 2561 | Fémfelület-kezelés |

|  |  |
| --- | --- |
| **NOSE-P kód:** | Tevékenység megnevezése |
| 105.01 | Fémek és műanyagok felületkezelése (általános célú gyártási eljárások) |

**A tevékenység rövid leírása:**

Környezethasználó polcrendszerek, székek, bemutató- és konferenciatermek berendezési tárgyainak fém alkatrészeit gyártja.

**A tevékenység kapacitása:**

* 3000 t/ év fémmegmunkálás
* kezelőkádak: 155,7 m3
* öblítőkádak: 135,3 m3

Az üzemeltetett technológia ismertetését **jelen határozat** **Te melléklete** tartalmazza.

A tevékenység során alkalmazott elérhető legjobb technikát (BAT) **jelen határozat** **BAT melléklete** tartalmazza.

**II.**

A tevékenység hatásterületének meghatározása

Megállapításra került, hogy a tevékenységből országhatáron átterjedő jelentős környezeti hatás nem várható.

Levegőtisztaság-védelmi szempontból:

A telephely levegőtisztaság-védelmi hatásterülete 84,1 méter NOx légszennyező anyagra vonatkozóan.

Zajvédelmi szempontból:

* ÉK-i irányban:
* ipari-gazdasági (Gip) terület irányában: a telephely telekhatárán belül;
* falusias lakóterület (Lf) irányában, a telephely telekhatárától számítva: nappal 80, éjjel 60 méter.
* ÉNy-i irányban:
  + ipari-gazdasági (Gip) terület irányában: a telephely telekhatárán belül;
  + a volt laktanya terület (Ln) irányában: a telephely telekhatárán belül;
  + falusias lakóterület (Lf) irányában: a telephely telekhatárán belül.
* DNy-i irányban: mezőgazdasági (Má) terület irányában: a telekhatártól számított 25 m.
* DK-i irányban: mezőgazdasági (Má) terület irányában: a telephely telekhatárán belül.

**III.**

A tevékenység folytatásának környezetvédelmi feltételei

1. **Általános előírások:**
   1. Az engedéllyel kapcsolatos, a Pest Megyei Kormányhivatal Környezetvédelmi, Természetvédelmi és Bányafelügyeleti Főosztály (a továbbiakban: Környezetvédelmi Hatóság) által elfogadott változtatás jelen engedély részét képezi.
   2. **Minden olyan módosítás, amely a 314/2005. (XII. 25.) Korm. rendelet szerint változásnak, változtatásnak minősül, csak a Környezetvédelmi Hatóság által történt engedélyezést követően valósítható meg.**
   3. A Környezethasználó, vagy meghatalmazottja a Környezetvédelmi Hatóságot azonnal köteles értesíteni, ha a környezetbe az engedélyezettől eltérő kibocsátások történnek, vagy a környezeti elemek veszélyeztetése, szennyezése következik be, és így sürgős beavatkozás válik szükségessé. A Környezethasználó ilyen esetekben is köteles megtenni a szükséges kárenyhítő intézkedéseket.
   4. A Környezethasználó köteles betartani a telephelyi tevékenységekkel kapcsolatosan a tájékoztatásra, a nyilvántartásra, az adatszolgáltatásra, az együttműködésre, a szennyező anyagok kibocsátására, valamint a felelősségre vonatkozó mindenkori környezetvédelmi, jogszabályi és hatósági előírásokat, határértékeket.
   5. A létesítmény működésével kapcsolatos minden panaszt nyilván kell tartani. A nyilvántartást a Környezethasználó köteles a tevékenység felhagyásáig megőrizni, ellenőrzés során a Környezetvédelmi Hatóság képviselője számára hozzáférhetővé tenni, valamint a lakosság számára, méltányolható igény esetén megfelelő tájékoztatást adni.
   6. A telephely létesítményeit és a technológiát a vonatkozó hatályos jogszabályokban, és a jelen egységes környezethasználati engedélyben foglaltaknak megfelelően kell működtetni.
2. **Az elérhető legjobb technika (BAT) alkalmazására vonatkozó előírások:**
   1. A Környezethasználónak a környezetszennyezés megelőzése, illetőleg a környezet terhelésének csökkentése érdekében az elérhető legjobb technika alkalmazásával a tevékenységet úgy kell végeznie, a berendezéseket és a technológiákat úgy kell működtetnie, hogy a telephely kibocsátásai jelen határozat véglegessé válásától mindenben megfeleljenek jelen egységes környezethasználati engedélyben foglaltaknak.
   2. A Környezethasználónak intézkednie kell különösen:

* a tevékenység folytatásához szükséges, környezetterhelést okozó anyag felhasználásának fajlagos csökkentéséről;
* a tevékenységhez szükséges anyag és energia hatékony felhasználásáról;
* a kibocsátás megelőzéséről, illetve az elérhető legkisebb mértékűre történő csökkentéséről;
* a hulladékképződés megelőzéséről, illetve – a hulladékhierarchia elsőbbségi sorrendjének megfelelően – a keletkező hulladék mennyiségének és veszélyességének csökkentéséről, a hulladék újrahasználatra való előkészítéséről, újrafeldolgozásáról, egyéb hasznosításáról, ártalmatlanításáról;
* a környezeti hatással járó balesetek megelőzéséről, és ezek bekövetkezése esetén a környezeti következmények csökkentéséről;
* a tevékenység felhagyása esetén a környezetszennyezés, illetve környezetkárosítás megakadályozásáról, valamint az esetlegesen károsodott környezet helyreállításáról.

1. **Hulladékgazdálkodási szempontból:**
   1. *A hulladékról* szóló 2012. évi CLXXXV. törvény [a továbbiakban: Ht.] 4. §-ában foglaltaknak megfelelően „*a tevékenységet úgy kell megtervezni és végezni, hogy az a környezetet a lehető legkisebb mértékben érintse, vagy a környezet terhelése és igénybevétele csökkenjen, ne okozzon környezetveszélyeztetést vagy környezetszennyezést, biztosítsa a hulladékképződés megelőzését, a képződő hulladék mennyiségének és veszélyességének csökkentését, a hulladék hasznosítását, továbbá környezetkímélő ártalmatlanítását.”*
   2. A tevékenység végzése során keletkező veszélyes és nemveszélyes-hulladékokat azonosító kód szerint be kell sorolni *a hulladékjegyzékről* szóló 72/2013. (VIII. 27.) VM rendelet [a továbbiakban: 72/2013. (VIII. 27.) VM rendelet] 2. melléklete szerint. A hulladékot a környezet veszélyeztetését kizáró módon, egymástól elkülönítve kell gyűjteni, és további kezelésre csak az adott típusú hulladékra érvényes hulladékgazdálkodási vagy egységes környezethasználati engedéllyel rendelkező szervezetnek kell átadni. A kezelési engedély meglétéről a hulladék átadását megelőzően Környezethasználónak meg kell győződnie. A keletkező hulladékok kezelése során a hasznosítást előnyben kell részesíteni az ártalmatlanítással szemben.
   3. A tevékenység kapcsán keletkező veszélyes hulladékok kezelésekor be kell tartani *a veszélyes hulladékkal kapcsolatos egyes tevékenységek részletes szabályairól* szóló 225/2015. (VIII. 7.) Korm. rendelet [továbbiakban: 225/2015. (VIII. 7.) Korm. rendelet] előírásait.
   4. A tevékenység végzése során keletkező veszélyes és nemveszélyes-hulladékok gyűjtésére szolgáló gyűjtőhelyekkel kapcsolatban figyelembe kell venni, *az egyes hulladékgazdálkodási létesítmények kialakításának és üzemeltetésének szabályairól* szóló 246/2014. (IX. 29.) Korm. rendelet [a továbbiakban: 246/2014. (IX. 29.) Korm. rendelet] vonatkozó előírásait.
   5. A hulladékok gyűjtőhelyeit egyértelműen jelölni kell. A gyűjtőedényt, illetve a konténert a benne elhelyezhető hulladék fajtájára vagy típusára utaló, megkülönböztethető jelzéssel, illetve felirattal kell ellátni.
   6. A hulladékok gyűjtésére kizárólag ép, a hulladék fizikai és kémiai tulajdonságainak megfelelő gyűjtőedényt kell biztosítani.
   7. A telephelyen, a tevékenység során keletkező veszélyes és nemveszélyes-hulladékot felhalmozni nem szabad, azok rendszeres elszállításáról folyamatosan gondoskodni kell.
   8. A munkahelyi gyűjtőhelyeken egyidejűleg gyűjthető veszélyes és nemveszélyes-hulladékok mennyisége nem haladhatja meg a gyűjtőeszközök összes befogadó kapacitását.
   9. **Munkahelyi gyűjtőhelyeken hulladék annak képződésétől számított, legfeljebb 6 hónapig gyűjthető.**
   10. **A munkahelyi gyűjtőhelyeken egyidejűleg gyűjthető nemveszélyes-hulladék mennyisége legfeljebb 44 tonna.**
   11. **A munkahelyi gyűjtőhelyeken egyidejűleg gyűjthető veszélyes hulladék mennyisége legfeljebb 26 tonna.**
   12. A veszélyes hulladék termelője köteles minden veszélyes hulladékot eredményező tevékenységéről anyagmérleget készíteni, melynek tartalmaznia kell az adott termelési technológiába bemenő anyagok mennyiségét és összetételét, a keletkező termékek mennyiségét és összetételét, valamint a veszélyes hulladékok mennyiségét és összetételét.
   13. A veszélyes hulladékot eredményező technológia anyagmérlegét a technológia módosítása esetén aktualizálni kell.
   14. A keletkezett hulladékok nyilvántartása és az adatszolgáltatás *a hulladékkal kapcsolatos nyilvántartási és adatszolgáltatási kötelezettségekről* szóló 309/2014. (XII. 11.) Korm. rendelet [a továbbiakban: 309/2014. (XII. 11.) Korm. rendelet] előírásai szerint végzendő.
   15. A tevékenység végzése során bekövetkező rendkívüli eseményekről, a megtett intézkedésekről és azok eredményéről a Környezetvédelmi Hatóságot értesíteni kell.
2. **Levegőtisztaság-védelmi szempontból:**
   1. **Jelen határozat L/1. melléklete** tartalmazza a telephelyen engedélyezett légszennyező forrásokat és a technológiákból származó légszennyező anyagok kibocsátási határértékeit, melynek betartását folyamatosan biztosítani kell.
   2. A levegő terhelésének minimalizálása érdekében *a levegő védelméről* szóló 306/2010. (XII. 23.) Korm. rendeletben [a továbbiakban: 306/2010. (XII. 23.) Korm. rendelet] előírt levegővédelmi követelményeket az elérhető legjobb technika alkalmazásával kell teljesíteni.
   3. A pontforrásokra vonatkozóan a Környezetvédelmi Hatóság 5 évenkénti mérési kötelezettséget határoz meg. A mérések határidejét **jelen határozat L/2. mellékletében** lévő táblázat tartalmazza.
   4. A mérési jegyzőkönyveket 30 nappal a mérést követően a Környezetvédelmi Hatóság részére meg kell küldeni.
   5. Az ellenőrző méréseket *a levegőterheltségi szint és a helyhez kötött légszennyező források kibocsátásának vizsgálatával, ellenőrzésével, értékelésével kapcsolatos szabályokról* szóló 6/2011. (I. 14.) VM rendelet [a továbbiakban: 6/2011. (I. 14.) VM rendelet] előírásainak megfelelően kell végezni.
   6. A gázégők karbantartását rendszeresen el kell végezni.
   7. A leválasztó berendezések folyamatos, jó hatásfokú működéséről gondoskodni kell.
   8. **A Légszennyezés Mértéke éves jelentést (LM) minden tárgyévet követő év március 31-ig, elektronikus úton be kell nyújtani a Környezetvédelmi Hatósághoz.**
   9. Új légszennyező forrás létesítésekor, valamint a működés megkezdése előtt a Környezetvédelmi Hatóság engedélyét kell kérni.
   10. A levegőtisztaság-védelmi nyilvántartásában szereplő adatokhoz képest bekövetkezett változásokat a változást követő 30 napon belül, elektronikus úton (LAL V) be kell nyújtani a Környezetvédelmi Hatósághoz.
   11. A rendeltetésszerű üzemeléstől eltérő üzemállapotokat üzemnaplóban kell dokumentálni és hatósági ellenőrzés során bemutatni. Az üzemnapló vezetésére vonatkozóan a mindenkor hatályos jogszabályban *(jelenleg a 6/2011. (I. 14.) VM rendelet 18. §-ban)* foglalt előírásokat kell betartani.
   12. A rendkívüli, váratlan levegőszennyezés elkerülése érdekében a technológiai előírások betartását és a berendezések műszaki állapotát fokozottan és folyamatosan ellenőrizni kell.
3. **Zaj- és rezgésvédelmi szempontból:**
   1. A Környezethasználó minden olyan változást, mely az üzemi létesítmény zajkibocsátásának változását eredményezi, köteles a Környezetvédelmi Hatósághoz 30 napon belül írásban jelenteni, a változás okainak részletezésével.
   2. Amennyiben a telephelyen belül új technológia bevezetésére, korszerűsítésére, vagy berendezések és részegységek cseréjére és felújítására kerül sor, a tevékenységet akusztikai tervezés mellett, a létesítmény zajkibocsátásának csökkentését eredményező módon kell végezni.
   3. A létesítmény zajkibocsátását befolyásoló felújítás vagy korszerűsítés, üzemi technológiai telepítés befejezését követően a környezeti zajkibocsátást műszeres mérésekkel kell ellenőrizni. A mérési eredményeket tartalmazó szakvéleményt a Környezetvédelmi Hatósághoz meg kell küldeni.

**Határidő: a változást követő 60 napon belül**

1. **Kármentesítés szempontból:**
   1. A telephelyen folytatott tevékenység végzése során a mindenkor hatályos – jelenleg a PE-06/KTF/02114-2/2021. számú határozattal jóváhagyott – üzemi kárelhárítási terv előírásait be kell tartani.
   2. Rendkívüli környezetszennyezés esetén a kárelhárítást a jóváhagyott kárelhárítási tervnek megfelelően kell végezni, és az abban rögzített kárelhárítási anyagok, felszerelések pótlásáról folyamatosan gondoskodni kell.
2. **A monitoringra és adatszolgáltatásra vonatkozó általános előírások:**
   1. Környezethasználónak rendszeres és alkalmi jelentéstételi kötelezettsége van, melynek tartalmi követelményeit **jelen határozat** **A** **melléklet** tartalmazza. A bejelentési és adatszolgáltatási kötelezettségeket a hatályos jogszabályoknak megfelelően kell teljesíteni.
   2. A monitoring rendszerben a minták vételezése, kiértékelése és a vizsgálatok pontosságának meghatározása csak a mindenkor hatályos jogszabályi előírásokon alapulhat, az ennek való megfelelést igazolni kell.
   3. Környezethasználó köteles biztosítani a biztonságos és folyamatos hozzáférést a megfigyelési/mérési/mintavételi pontokhoz a Környezetvédelmi Hatóság munkatársai számára.
3. **Az eltérő üzemállapotra vonatkozó előírások:**
   1. Környezethasználó a jelenengedélyben foglalt követelménytől való eltérés vagy a szennyezőanyagok kibocsátására vonatkozó határérték-túllépés észlelése esetén az eltérés észlelését követő 8 órán belül tájékoztatja a Környezetvédelmi Hatóságot.
   2. **Környezethasználónak haladéktalanul** értesítenie kell a Környezetvédelmi Hatóság ügyeleti szolgálatát (**tel: 30/200-9561**) az alábbiak esetén:

* bármely technológia, vagy berendezés működési zavara, meghibásodása, amely környezetszennyezést okoz vagy okozhat,
* olyan baleset, mely környezetszennyezést okoz vagy okozhat,
* határérték túllépést okozó, rendkívüli váratlan légszennyezést okozó, rendeltetésszerű üzemeléstől eltérő (nem megfelelő működés) üzemállapot.

A fenti bejelentéseket **48 órán belül,** írásos formában is be kell nyújtani a Környezetvédelmi Hatósághoz, melyben ismertetni kell az esemény okát, a megtett intézkedéseket és azok eredményességét.

* 1. Az esetlegesen bekövetkező káresemény esetén annak felszámolásáról, a terület eredeti állapotának visszaállításáról Környezethasználó köteles gondoskodni.
  2. A rendeltetésszerű üzemeléstől eltérő üzemállapotokat üzemnaplóban kell dokumentálni és a hatósági ellenőrzés alkalmával bemutatni.
  3. Környezethasználó köteles feljegyzést készíteni bármely üzem, technológia vagy berendezés működési zavaráról, meghibásodásáról, évi rendszeres leállásáról vagy karbantartás miatti leállásáról a külön erre a célra rendszeresített naplóban.
  4. Környezethasználó köteles a Környezetvédelmi Hatóságot írásban – a rendkívüli eseményektől eltekintve – előre értesíteni az alábbi esetekben:
* a létesítmény tartós, teljes vagy részleges leállása;
* a létesítmény teljes vagy részleges újraindítása leállás után.

1. **Értesítési (bejelentési) kötelezettségek:**

Környezethasználó köteles a Környezetvédelmi Hatóságnak **15 napon** belül írásban bejelenteni:

* az engedélyben alapul vett körülmények jelentős megváltozását, illetve tervezett jelentős megváltoztatását, továbbá a tulajdonosváltozást,
* a cég adataiban bekövetkezett változásokat.

1. **A tevékenység felhagyására vonatkozó előírások:**
   1. A tevékenység felhagyása csak a mindenkor hatályos – jelenleg a *környezet védelmének általános szabályairól* szóló 1995. évi LIII. törvényben (a továbbiakban: Kvtv.), illetve *a környezetvédelmi felülvizsgálat végzéséhez szükséges szakmai feltételekről és a feljogosítás módjáról, valamint a felülvizsgálat dokumentációjának tartalmi követelményeiről* szóló 12/1996. (VII. 4.) KTM rendeletben megfogalmazott – előírásoknak megfelelő felülvizsgálat lefolytatása után megszerzett, véglegessé vált engedély birtokában történhet. Valamely, az engedélyezett tevékenységgel összefüggő tevékenység felhagyásához szükséges környezetvédelmi feltételről a Környezetvédelmi Hatóság előzetes állásfoglalását kell kérni.
   2. A felülvizsgálati dokumentációnak a fenti jogszabályok előírásain túl kiemelten kell foglalkoznia a tevékenység befejezése után:

* visszamaradt környezeti állapot teljes körű feltárásával;
* a környezet eredeti állapotának visszaállításához szükségesnek ítélt intézkedésekkel;
* a tervezett utóhasznosítással, vagy amennyiben az üzem végleges felszámolására kerül sor:
  + - * + a felhalmozódott hulladékok újrahasznosítási, illetve ártalmatlanítási lehetőségeivel;
        + a leszerelésre került gépek, berendezések újrahasznosítási lehetőségeivel, illetve szétszerelt állapotukban való hasznosításukkal;
        + az elszennyeződött berendezések kezelésével;
        + az épületek bontásából keletkező hulladékok újrahasznosítási, illetve ártalmatlanítási lehetőségeivel;
* az összes költség elemzésével és pénzügyi fedezetének biztosításával.
  1. A tevékenység felhagyása után a telephely egészének vagy részének értékesítése csak a felhagyásra vonatkozó engedély jogerőre emelkedése után, a vevő környezetvédelmi követelményekről való tájékoztatása mellett történhet.

**IV.**

###### **Szakhatósági állásfoglalás**

**Fővárosi Katasztrófavédelmi Igazgatóság Igazgató-helyettesi Szervezet Katasztrófavédelmi Hatósági Osztály** (a továbbiakban: FKI-KHO) a Dokumentációra vonatkozó 35100/18096-1/2020.ált. számú szakhatósági állásfoglalásában tárgyi tevékenység folytatásához vízügyi és vízvédelmi szempontból az alábbi előírásokkal járult hozzá:

1. *„Az üzemeltetés során be kell tartani a mindenkor érvényes, tárgyi telephely vízellátására, csapadékvíz-elvezetésére, valamint szennyvízkezelésére és -elvezetésére kiadott, jelenleg a 35100/1444-3/2016.ált. és 35100/1444-10/2016.ált. számokon kijavított, 35100/1444-9/2016.ált. számon módosított, 35100/1444-1/2016.ált. számú (vízikönyvi szám: 7.1/B/242, 7.1/b/52, 7.1/1/165, 7.1/d/324),* ***2021. január 31. napjáig hatályos*** *egységes vízjogi üzemeltetési engedélyben foglalt előírásokat.*
2. *Az üzemeltetés során be kell tartani a mindenkor érvényes, tárgyi telephelyen üzemelő 3 db talajvízfigyelő kútra kiadott, jelenleg a KTVF: 36766-3/2011. számon módosított KTVF: 33825-13/2006. számú (vízikönyvi szám: 7.1/b/48),* ***2021. december 31. napjáig hatályos*** *vízjogi üzemeltetési engedélyben foglalt előírásokat.*
3. 10/2016. számokon *A telephelyen folytatott tevékenységet a környezet szennyezését és károsítását kizáró módon úgy kell végezni, hogy az ne okozzon a földtani közeg és a felszín alatti vízszennyezéssel szembeni védelméhez szükséges határértékekről és a szennyezések méréséről szóló 6/2009. (IV. 14.) KvVM-EüM-FVM együttes rendelet [a továbbiakban: 6/2009. (IV. 14.) KvVM-EüM-FVM együttes rendelet] mellékleteiben megállapított (B) szennyezettségi határértékeket meghaladó minőségromlást.*
4. *Tevékenység végzése során a kockázatos anyagokkal kapcsolatban be kell tartani a felszín alatti vizek védelméről szóló 219/2004. (VII. 21.) Korm. rendelet [a továbbiakban: 219/2004. (VII. 21.) Korm. rendelet], valamint a felszíni vizek minősége védelmének szabályairól szóló 220/2004, (VII. 21.) Korm. rendelet [a továbbiakban: 220/2004. (VII. 21.) Korm. rendelet] előírásait, továbbá fokozott figyelmet kell fordítani arra, hogy a felszíni és a felszín alatti víz, illetve a földtani közeg ne szennyeződjön.*
5. *A tevékenységek végzése során bekövetkező esetleges káreseményt a vízügyi hatóságnak haladéktalanul be kell jelenteni, annak felszámolásáról, a terület eredeti állapotának visszaállításáról Engedélyes köteles gondoskodni.*
6. *A telephelyen és kapcsolódó területein esetlegesen bekövetkező havária esemény esetén, a kárelhárítást a környezetkárosodás megelőzésének és elhárításának rendjéről szóló 90/2007. (IV. 26.) Korm. rendelet (a továbbiakban: 90/2007. (IV. 26.) Korm. rendelet) és a 219/2004. (VII. 21.) Korm. rendelet előírásait követve kell elvégezni. A havária eseményt telefonon azonnal, írásban legkésőbb a következő napon be kell jelenteni a vízügyi hatóságra.*
7. *Az engedélyezett tevékenységek során maradéktalanul be kell tartani a vonatkozó engedélyekben foglaltakat, a felszín alatti víz és a földtani közeg védelmére vonatkozó előírásokat/kikötéseket.*

***Felhívom a figyelmet, hogy tárgyi telephelyen üzemelő vízilétesítményekre kiadott vízjogi üzemeltetési engedélyek a 2021. évben (2021. január 31. és 2021. december 31.) hatályukat vesztik. A vízilétesítmények üzemeltetése csak véglegessé vált és hatályos vízjogi üzemeltetési engedélyek birtokában végezhető. A vízjogi üzemeltetési engedélyek hatályosság tekintetében történő módosítása a vízügyi hatóságtól kérhető a vízjogi engedélyezési eljáráshoz szükséges dokumentáció tartalmáról szóló 41/2017. (XII. 29.) BM rendeletben meghatározott tartalmú engedélyezési dokumentáció, valamint a vízgazdálkodási hatósági jogkör gyakorlásáról szóló 72/1996. (V. 22.) Korm. rendeletben [a továbbiakban: 72/1996. (V. 22.) Korm. rendelet] előírt mellékletek benyújtásával.”***

**V.**

**egyéb előírások**

**Jelen engedély véglegessé válását követően 2028. február 29. napjáig** **érvényes**.

1. **Jelen engedély** **véglegessé válásával egyidejűleg** PE-06/KTF/12680-11/2019., PE-06/KTF/9407-12/2018. és a PE/KTF/2605-10/2016. számokon módosított, PE/KTF/15346-18/2015. számú **határozatok hatályukat vesztik**.
2. Jelen engedélyben rögzített követelményeket és előírásokat legalább 5 évente, a környezeti felülvizsgálatra vonatkozó szabályok szerint felül kell vizsgálni, és a **teljes körű környezetvédelmi felülvizsgálati dokumentációt 2026. január 30. napjáig,** a Környezetvédelmi Hatósághoz be kell nyújtani.
3. Új, egységes környezethasználati engedély csak jelen engedély érvényességének lejárta előtt 6 hónappal, a Környezetvédelmi Hatósághoz benyújtott, a hatályos jogszabályi előírásoknak megfelelő tartalmú, teljes körű környezetvédelmi felülvizsgálati dokumentáció elbírálása után szerezhető.
4. A környezetvédelmi felülvizsgálatot akkor is kell végezni, ha:

* ezt hatályos jogszabály előírja;
* a kibocsátások mennyiségi vagy minőségi változása miatt új kibocsátási határértékek megállapítása szükséges;
* a Környezethasználó tevékenységében a 314/2005. (XII. 25.) Korm. rendelet 2. § (3) bekezdésének d) pontja szerinti jelentős változtatást kíván végrehajtani, vagy az egységes környezethasználati engedélyhez képest a 314/2005. (XII. 25.) Korm. rendelet 2. § (3) bekezdésének e) pontja szerinti jelentős változás történt;
* az elérhető legjobb technikában bekövetkezett jelentős változás következtében új kibocsátási határértékek, követelmények előírása szükséges;
* a környezetvédelmi szempontból biztonságos működés új technika alkalmazását igényli;
* a létesítmény olyan jelentős környezetterhelést okoz, hogy az a korábbi engedélyben rögzített határértékek felülvizsgálatát indokolja;
* az elérhető legjobb technika használata nem biztosítja tovább a környezet célállapota által megkövetelt valamely igénybevételi vagy szennyezettségi határérték betartását;
* a tevékenység során jelentős szennyeződés következik be.

1. Amennyiben a jogszabályi és/vagy hatósági előírásokat, illetve az általános és/vagy speciális környezetvédelmi érdekek érvényesülését szolgáló intézkedéseket határidőre nem hajtják végre, vagy Környezethasználó úgy nyilatkozik, hogy nem kíván élni jogosultságával, továbbá az engedélyezéskor fennálló feltételek jelentős megváltozása esetén, a Környezetvédelmi Hatóság az engedélyt visszavonja.
2. Az egységes környezethasználati engedély módosítására, visszavonására a 314/2005. (XII. 25.) Korm. rendelet 20/A. § (10) bekezdése megfelelően irányadó. A módosítás történhet hivatalból vagy kérelemre, ha az engedélyezéskor fennálló feltételek megváltozása az engedély visszavonását nem teszi szükségessé.

VI.

Jogkövetkezmények

1. Amennyiben a Környezethasználó környezetveszélyeztetést vagy - szennyezést okoz, vagy a jelen határozatban foglaltaknak nem tesz eleget, a Környezetvédelmi Hatóság a tevékenységet a 314/2005. (XII. 25.) Korm. rendelet 26. § (1) bekezdése alapján korlátozhatja, felfüggesztheti, megtilthatja, illetve a 26. § (3)-(5) bekezdései alapján az egységes környezethasználati engedélyt visszavonhatja; és a környezethasználót határozatban kötelezi 50000 – 100 000 Ft/nap bírság megfizetésére.
2. Jelen engedély előírásaitól eltérően folytatott tevékenység esetén a 314/2005. (XII. 25.) Korm. rendelet 26. § (4) bekezdése szerint a Környezetvédelmi Hatóság határozatában kötelezi a környezethasználót 200 000–500 000 Ft bírság megfizetésére, az engedélyben rögzített feltételek betartására, valamint legfeljebb hat hónapos határidővel intézkedési terv készítésére, vagy a 20/A. § (8) bekezdés a) pontja esetén környezetvédelmi felülvizsgálat elvégzésére.
3. Fenti előírások határidőre történő önkéntes teljesítésének elmaradása esetén *az általános közigazgatási rendtartásról* szóló 2016. évi CL. törvény (a továbbiakban: Ákr.) 132. § - 134. §-a alapján az Ákr. 77. §-ában foglaltak alkalmazásának van helye.
4. Jelen engedélytől és a hatályos jogszabályoktól eltérően folytatott tevékenység esetén vízvédelmi, levegővédelmi, hulladékgazdálkodási, zajvédelmi, valamint természetvédelmi bírság is kiszabható.
5. Az egységes környezethasználati engedély más jogszabályokban előírt egyéb hatósági engedélyek, hozzájárulások megszerzése alól **nem mentesít**.

\*

Jelen eljárás igazgatási szolgáltatási díja **750 000 Ft,** melynek viselésére a Környezethasználó köteles.

**A határozat ellen** közigazgatási úton további **jogorvoslatnak helye nincs**, az a közléssel véglegessé válik. A határozat ellen **közigazgatási per indítható** – az okozott jogsérelemre hivatkozással – a közléstől számított 30 napon belül a **Budapest Környéki Törvényszéknek** címzett, de a Környezetvédelmi Hatóság (1072 Budapest, Nagy Diófa u. 10-12.) részére 3 példányban írásban, illetve elektronikus kapcsolattartásra kötelezett esetén, elektronikus úton benyújtott keresettel. A bíróság a pert tárgyaláson kívül bírálja el. A felek bármelyikének kérelmére, vagy ha szükségesnek tartja tárgyalást tart.

*Az elektronikus ügyintézés és a bizalmi szolgáltatások általános szabályairól* szóló 2015. évi CCXXII. törvény 9. §-a szerint a gazdálkodó szervezet és az ügyfél jogi képviselője elektronikus ügyintézésre köteles, így keresetlevelét elektronikus úton köteles előterjeszteni űrlapbenyújtás-támogatási szolgáltatás igénybevételével a *https://e-kormanyablak.kh.gov.hu/* oldalon keresztül.

**I N D O K O L Á S**

Környezethasználó a Táborfalva, Patonai-dűlő 2301/1 hrsz.-ú ingatlanon lévő telephelyen folytatott fémfelület-kezelési technológia üzemeltetésére vonatkozóan Engedéllyel rendelkezik.

A 314/2005. (XII. 25.) Korm. rendelet 20/A. § (4) bekezdése szerint az egységes környezethasználati engedélyben foglalt követelményeket és előírásokat legalább ötévente a környezetvédelmi felülvizsgálatra vonatkozó szabályok szerint felül kell vizsgálni. Környezethasználó megbízásából az AURORA+ TROUBLESHOOTING Kft. (6000 Kecskemét, Frangepán sétány 3. I. em. 4. a továbbiakban: Megbízott) benyújtotta a felülvizsgálathoz szükséges Dokumentációt a Környezetvédelmi Hatósághoz.

A Dokumentációban Környezethasználó az Engedély módosítását is kérte, mert a P27 jelű pontforráson kibocsátott légszennyező anyagokban változás történt. A bejelentett anyagokon kívül, kén-trioxid és nátrium-hidroxid is távozik. Környezethasználó a változást mérési jegyzőkönyvvel igazolta és LAL adatlapon benyújtotta.

A kérelem alapján a Környezetvédelmi Hatóság a 314/2005. (XII. 25.) Korm. rendelet szerinti eljárást 2020. december 1. napján megindította.

Környezethasználó az Engedély ötévenkénti felülvizsgálatára vonatkozó 750 000 Ft igazgatási szolgáltatási díjat megfizette.

A Környezetvédelmi Hatósága Dokumentáció benyújtását követően, a 314/2005. (XII. 25.) Korm. rendelet 21. § (2) bekezdésére figyelemmel a hivatalában, a honlapján közzétette az eljárás megindításáról szóló közleményt, továbbá a vonatkozó iratokat – közhírré tétel céljából – megküldte a tevékenység helye szerinti, Táborfalva Nagyközség Jegyzője (a továbbiakban: Jegyző) részére.

Jegyző2668-2/2020. számú levelével tájékoztatta a Környezetvédelmi Hatóságot arról, hogy az eljárások megindításáról szóló hirdetmény kifüggesztése megtörtént, illetve a közhírré tétel időpontjáról, helyéről, valamint a vonatkozó iratokba való betekintési lehetőség módjáról. A Környezetvédelmi Hatósághoz a 314/2005. (XII. 25.) Korm. rendelet 21. § (3) bekezdésében megjelölt időponton belül az érintett nyilvánosság részéről észrevétel nem érkezett.

Tárgyi eljárás soránügyféli jogállás megállapítására irányuló kérelem nem került benyújtásra.

A Környezetvédelmi Hatóság az Ákr. 55. § (1) bekezdésében foglaltakra - megkereste *a* *környezetvédelmi és természetvédelmi hatósági és igazgatási feladatokat ellátó szervek kijelöléséről* szóló 71/2015. (III. 30.)Korm. rendelet [a továbbiakban: 71/2015. (III. 30.)Korm. rendelet] 28. § (3) bekezdése és 5. mellékletének II./3. pontja szerinti, az ügyben érintett vízügyi és vízvédelmi hatóságot.

Az **FKI-KHO** a Dokumentációra vonatkozó 35100/18096-1/2020.ált. számú szakhatósági állásfoglalását az alábbiakkal indokolta:

*„Kérelmező hatóság 2020. december 7. napján érkezett, PE-06/KTF/06815-11/2020. számú megkeresésében a környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2015. (III. 30.) Korm. rendelet 28. § (3) bekezdése, 5. mellékletének II./3. pontjában foglaltak alapján szakhatósági állásfoglalást kért az FKI‑KHO részéről a megkereséshez csatolt elérési helyre feltöltött Dokumentáció alapján.*

*A Dokumentáció érdemi vizsgálatát követően az FKI-KHO az illetékessége és hatáskörébe tartozó kérdések vonatkozásában szakhatósági állásfoglalását megadta, és a rendelkező részben foglalt előírásokat tette.*

*Tárgyi területen Engedélyes fémmegmunkálási és felületkezelési tevékenységet végez a PE-06/KTF/12680-11/2019., PE-06/KTF/9407-12/2018. és a PE/KTF/2605-10/2016. számokon módosított PE/KTF/15346-18/2015. számú egységes környezethasználati engedély szerint.*

*Engedélyes tárgyi telephely vízellátására, csapadékvíz-elvezetésére, valamint szennyvízkezelésére és -elvezetésére kiadott, jelenleg a 35100-1444-3/2016.ált és 35100-1444-10/2016.ált. számokon kijavított, 35100-1444-9/2016.ált. számon módosított, 35100-1444-1/2016.ált számú (vízikönyvi szám: 7.1/B/242, 7.1/b/52, 7.1/1/165, 7.1/d/324),* ***2021. január 31. napjáig******hatályos*** *egységes vízjogi üzemeltetési engedéllyel rendelkezik.*

*A telephelyen végzett tevékenység talajvízre gyakorolt hatásának ellenőrzésére létesített monitoring-hálózat a KTVF: 36766-3/2011. számú határozattal módosított KTVF: 33825-13/2006. számon kiadott (vízikönyvi szám: 7.1/b/48.) vízjogi üzemeltetési engedéllyel rendelkezik, mely* ***2021. december 31. napjáig hatályos.***

*A Dokumentációhoz mellékelten csatolt vízkémiai vizsgálati eredmények kiértékelése alapján a figyelőkutakban egyik vizsgált komponens sem haladta meg a 6/2009. (IV. 14.) KvVM-EüM-FVM együttes rendelet mellékleteiben megállapított (B) szennyezettségi határértékeket.*

*A telephely vízhasználatát az ingatlan D-i részén lévő fúrt kútból biztosítják. Közüzemi vezetékes ivóvíz-felhasználás 2006 decembere óta nincs. A telephelyen kiépült közüzemi vízvezeték a Patonai-dűlő 0123 hrsz.-ú útjával párhuzamosan húzódó Ø110 KPE vezetékbe köt.*

*A telephelyen keletkező kommunális szennyvizeket tisztítás nélkül, míg a technológiai szennyvizeket előtisztítást követően vezetik el a kiépített közüzemi szennyvízcsatornán keresztül a Táborfalva Község szennyvíztisztító telepre. Az 2015 és 2019 év között a telephelyről kibocsátott, átlagos technológiai szennyvíz mennyisége: 5,786 m3/év.*

*A csarnok tetőfelületeiről, a kamion (alapanyag és késztermék) rakodó burkolt felületeiről iszapfogón és olajleválasztón keresztül előtisztításra került esetlegesen szennyezett csapadékvizeket a Patonai-dűlő túloldalán lévő, a 0125/29 hrsz.-ú ingatlan ÉNY-i részén kialakított csapadékvíz tározó-szikkasztóba vezetik, ahonnan szükség esetén mobil búvárszivattyúkkal a 0125/28 hrsz. alatti ingatlan nyárfás területére locsolják.*

*A telepített olajleválasztó és iszapfogó 2 db SEPURATOR 2000 MÖA-15-1-5 CS CE minősítéssel rendelkezik.*

*Fentiek miatt a rendelkező részben foglaltak szerint döntöttem.*

*Tárgyi terület a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló 123/1997. (VII. 18.) Korm. rendelet szerint kijelölt vízbázist nem érint.*

*A tárgyi terület szennyeződésérzékenysége a 219/2004. (VII. 21.) Korm. rendelet 7. §-a és a 2. számú melléklete szerint, a 7. § (4) pontjában meghatározott 1:100 000 méretarányú országos érzékenységi térkép alapján: érzékeny.*

*A hatósági döntéshozatal a vízgazdálkodásról szóló 1995. évi LVII. törvény, a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV. 29.) Korm. rendelet, a 220/2004. (VII. 21.) Korm. rendelet, és a 219/2004. (VII. 21.) Korm. rendelet és a 28/2004. (XII. 25.) KvVM rendelet figyelembe vételével történt.*

*Jelen szakhatósági állásfoglalást az Ákr. 55. és 56. § figyelembe vételével adtam ki. (…)*

*Az FKI-KHO feladat- és hatáskörét a 72/1996. (V. 22.) Korm. rendelet 1. § (1) bekezdése, a 223/2014. (IX. 4.) Korm. rendelet 10. § (1) bekezdés 2 pontja, valamint illetékességét a 223/2014. (IX. 4.) Korm. rendelet 2. számú mellékletének 2. pontja szabályozza.”*

Környezetvédelmi Hatóság az eljárás során közreműködő szakhatóságok állásfoglalását és annak indokolását az Ákr. 81. § (1) bekezdése alapján foglalta a határozatba. A szakhatóságok állásfoglalása ellen az Ákr. 55. § (4) bekezdése alapján önálló jogorvoslatnak nincs helye, azok a határozat elleni jogorvoslat keretében támadható meg.

Környezetvédelmi Hatóság a 314/2005. (XII. 25.) Korm. rendelet 1. § (6b) bekezdése alapján - figyelemmel az Ákr. 25. § (1) bekezdésének b) pontjára - a tervezett tevékenység helyi környezet- és természetvédelemmel kapcsolatos önkormányzati szabályozásával, valamint a településrendezési eszközökkel való összhangjának megállapítása érdekében megkereséssel fordult Jegyzőhöz.

**Jegyző a 2668-3**/2020. számon az alábbi tájékoztatást adta:

*„(…)* a helyi környezet védelemről szóló 18/2015 (XI.25.) Önk. rendelettel, a Táborfalva Nagyközség Helyi Építési Szabályzatáról és Szabályozási Tervéről szóló 13/2015 (X.28) Önk. rendelettel, valamint Táborfalva település Településszerkezeti Tervével összhangban van.*”*

Környezetvédelmi Hatóság Jegyző 2668-3/2020. számú véleményét a döntésénél figyelembe vette.

\*

Dokumentáció alapján a Környezetvédelmi Hatóság a tevékenység környezeti hatásaira vonatkozóan - a rendelkező részben előírásként rögzítetteken túl - az alábbi megállapításokat, értékeléseket teszi.

## Hulladékgazdálkodási szempontból:

Dokumentáció és annak kiegészítése részletesen ismerteti a telephelyen végzett fémmegmunkálási és felületkezelési tevékenységet, a tevékenység során keletkező hulladékok körét, azok mennyiségét, gyűjtésük módját, valamint ismerteti a további kezelést végző szervezeteket is.

A tevékenység végzése során veszélyes és nemveszélyes-hulladékok egyaránt keletkeznek.

Tárgyi telephelyen a 2015-2019 közötti időszakban, éves átlagban mintegy 141 tonna, veszélyesnek minősülő hulladék keletkezett, melynek több mint fele a felületkezelési technológia és a kapcsolódó szennyvíz-előkezelés során keletkező galvániszap/foszfátiszap volt.

Jelentős mennyiségben keletkezik még a telephelyen elsősorban, a fémmegmunkálási tevékenység technológiai lépéseiből származó veszélyes hulladék, mint például használt hűtő-kenő emulzió, olajos víz és olajos iszap, csiszolásból származó iszap, illetve elhasznált, szennyezett csiszolóanyagok, továbbá a felületkezelési tevékenységből származó porfesték hulladék. Mindkét tevékenységből származóan, folyamatosan keletkeznek veszélyes anyagokkal szennyezett csomagolóanyagok (műanyag és fém anyagú szennyezett göngyöleg/hajtógázas palackok stb.) és szűrőanyag/törlőkendő/védőruházat.

Tárgyi telephelyen a 2015-2019 közötti időszakban, éves átlagban mintegy 428 tonna nem veszélyes- hulladék keletkezett, melynek jelentős része a fémmegmunkálási technológiai lépései során keletkező acélhulladék volt. Jelentős mennyiségben keletkezik még, elsősorban papír és karton hulladék, nemvas fém hulladék és kommunális hulladék.

Tárgyi telephelyen, a keletkező veszélyes és nemveszélyes-hulladékokat munkahelyi gyűjtőhelyeken gyűjtik, engedéllyel rendelkező szervezetnek történő átadásig.

A veszélyes hulladék (ezen belül a galvániszap) munkahelyi gyűjtőhelyeken történő gyűjtése egyrészt, erre a célra szolgáló (zárt, csapadékvíz bejutása ellen védett, szivárgásmentes felfogó tálcás kivitelben kialakított) konténerben valósul meg, a környezetvédelmi és az ADR követelményeknek megfelelő fémhordókban. Másrészt (kizárólag az iszaphulladék esetén) az átvevő által biztosított zárt, BK2 jelű, ADR szállítási szabályoknak megfelelő, minősített ömlesztettáru-konténerben.

A tevékenység során keletkező nemveszélyes-hulladékok és a kommunális hulladékok gyűjtése szintén munkahelyi gyűjtőhelyeken történik, fém, illetve műanyag konténerekben.

A munkahelyi gyűjtőhelyeket a telephelyen táblával jelzik, valamint felfestéssel határolják el azokat a telephelyen lévő egyéb létesítményekről. A hulladékok nyilvántartását a mindenkori vonatkozó jogszabály, jelenleg a 309/2014. (XII. 11.) Korm. rendelet szerint vezetik. A keletkezett és átadott hulladékokról évente hulladék bejelentést készítenek a Környezetvédelmi Hatóságnak.

Dokumentáció alapján megállapítható, hogy az abban foglaltak a rendelkező részben foglalt előírásokkal megfelelnek a vonatkozó jogszabályi előírásoknak.

A későbbi tevékenység során a jogszabályváltozásokra figyelemmel, a hatályos rendelkezések betartása szükséges.

**Környezethasználó tevékenységének folytatásával kapcsolatban kizáró ok, hulladékgazdálkodási szempontból nem áll fenn.**

A Környezetvédelmi Hatóság hulladékgazdálkodási szempontú előírásait és megállapításait a Ht., a 309/2014. (XII. 11.) Korm. rendelet, a 72/2013. (VIII. 27.) VM rendelet, a 246/2014. (IX. 29.) Korm. rendelet, a 225/2015. (VIII. 7.) Korm. rendelet figyelembevételével tette.

Levegőtisztaság-védelmi szempontból:

A levegővédelmi követelményeket a 306/2010. (XII. 23.) Korm. rendelet előírásainak megfelelően kell betartani.

A légszennyező források és az azokhoz tartozó technológiai berendezések üzemviteléről szóló üzemnapló vezetését a 6/2011. (I. 14.) VM rendelet 18. §-a alapján írta elő a Környezetvédelmi Hatóság.

A légszennyező forrásokkal kapcsolatos adatszolgáltatási kötelezettségeket a 306/2010. (XII. 23.) Korm. rendelet 31. §-a alapján került előírásra.

A légszennyező pontforrások esetében az időszakos mérések elvégzése a 6/2011. (I. 14.) VM rendelet 12. és 15. §-ai, valamint 14. számú melléklete alapján a technológiától és a kibocsátott anyagoktól függően évente, kétévente vagy ötévente kötelező.

Tekintettel arra, hogy a telephelyen alkalmazott technológiák a 6/2011. (I. 14.) VM rendelet 14. számú melléklete alapján nem tartoznak az évente, illetve kétévente mérendő technológiák közé, az emissziók megfelelőségének igazolására a rendelkező részben ötéves mérési gyakoriságot tartalmaz a rendelkező rész, mely ellenőrző méréseket a 6/2011. (I. 14.) VM rendeletben foglaltaknak megfelelően kell elvégezni.

Az emisszió mérésről készült jegyzőkönyvek benyújtási határidejének meghatározásakor figyelembevételre került, hogy az egyes pontforrások esetében mikor történt meg az utolsó emisszió mérés.

A 306/2010. (XII. 23.) Korm. rendelet előírásainak megfelelően a légszennyező anyag kibocsátási határértéket *a levegőterheltségi szint határértékeiről és a helyhez kötött légszennyező pontforrások kibocsátási határértékeiről* szóló 4/2011. (I. 14.) VM rendelet [a továbbiakban: 4/2011. (I. 14.) VM rendelet] 6. sz. mellékletében, valamint *a 140 kWth és annál nagyobb, de 50 MWth-nál kisebb teljes névleges bemenő hőteljesítményű tüzelőberendezések működési feltételeiről és légszennyező anyagainak kibocsátási határértékeiről* szóló 53/2017. (X. 18.) FM rendelet [a továbbiakban: 53/2017. (X. 18.) FM rendelet] 1. sz. mellékletében foglaltak figyelembevételével került megállapításra.

Az Akusztika Kft. által 2020. október 28-án végzett emisszió mérésről készült BM015911 munkaszámú jegyzőkönyvet a Környezetvédelmi Hatóság elfogadja.

A LAL adatlap feldolgozása során megállapításra került, hogy a P27 jelű pontforráson kibocsátott légszennyező anyagokban változás történt. A telephelyen lévő helyhez kötött légszennyező pontforrásokon végzett emisszió mérés eredményei alapján a P27 jelű pontforrások a bejelentett anyagokon kívül kén-trioxid és nátrium-hidroxid is távozik, amelyet **jelen határozat L/1. melléklete tartalmaz.**

A bejelentett két új légszennyező anyagra vonatkozóan a légszennyező anyag kibocsátási határértéket a 4/2011. (I. 14.) VM rendelet 6. számú melléklete tartalmazza.

Dokumentáció alapján megállapítható, hogy a telephelyen folytatott tevékenység 306/2010. (XII. 23.) Korm. rendelet előírásainak megfelel, ezért a rendelkező részben foglalt előírások betartásával a **Környezethasználó tevékenységének folytatásával kapcsolatban kizáró ok levegőtisztaság-védelmi szempontból nem áll fenn.**

A Környezetvédelmi Hatóság levegőtisztaság-védelmi szempontú előírásait és megállapításait a 306/2010. (XII. 23.) Korm. rendeletben,a4/2011. (I. 14.) VM rendelet, a 6/2011. (I. 14.) VM rendelet, valamint az 53/2017. (X. 18.) FM rendelet figyelembevételével tette.

Zaj- és rezgésvédelmi szempontból:

Mérésekre és számításokra alapozva megállapítható, hogy a tervezett tevékenységből származóan a legközelebb lévő védendő épületet érő zajterhelés *a környezeti zaj- és rezgésterhelési határértékek megállapításáról* szóló 27/2008. (XII. 3.) KvVM-EüM együttes rendelet [a továbbiakban: 27/2008. (XII. 3.) KvVM-EüM együttes rendelet] 1. sz. melléklet 1. pontjában, a területi funkciónak megfelelő sorban szereplő határértékek alatt marad.

Az üzemeléshez kapcsolódó járműforgalom az érintett utak zajkibocsátását nem emeli meg érzékelhető mértékben.

*A környezeti zaj és rezgés elleni védelem egyes szabályairól* szóló284/2007. (X. 29.) Korm. rendelet [a továbbiakban: 284/2007. (X. 29.) Korm. rendelet] 9. § (1) bekezdése alapján „*a környezetbe zajt vagy rezgést kibocsátó létesítményeket úgy kell tervezni és megvalósítani, hogy a védendő területen, épületben és helyiségben a zaj- vagy rezgésterhelés feleljen meg a zaj- és rezgésterhelési követelményeknek”*.

**Környezethasználó tevékenységének folytatásával kapcsolatban kizáró ok zaj- és rezgésvédelmi szempontból nem áll fenn.**

A Környezetvédelmi Hatóság zaj- és rezgésvédelmi szempontú előírásait és megállapításait a   
27/2008. (XII. 3.) KvVM-EüM együttes rendelet*,* a 284/2007. (X.29.) Korm. rendeletfigyelembevételével tette.

Kármentesítés szempontból:

Környezethasználó tárgyi telephelyére vonatkozóan PE-06/KTF/02114-2/2021. számon jóváhagyott üzemi kárelhárítási tervvel rendelkezik.

A tárgyi terület a Környezetvédelmi Hatóság nyilvántartása szerint folyamatban lévő kármentesítést nem érint.

**Környezethasználó tevékenységének folytatásával kapcsolatban kizáró ok kármentesítés szempontból nem áll fenn.**

A Környezetvédelmi Hatóság kármentesítés szempontú előírásait és megállapításait a 219/2004. (VII. 21.) Korm. rendelet és *a* 90/2007. (IV. 26.) Korm. rendelet figyelembevételével tette.

Táj- és természetvédelmi szempontból:

Az ingatlan egyedi jogszabály alapján országos jelentőségű védett természeti területet, és *a természet védelméről* szóló 1996. évi LIII. törvény (a továbbiakban: Tvt.) 23. § (2) bekezdés alapján ex lege védett területet nem érint. Az ingatlan *az európai közösségi jelentőségű természetvédelmi rendeltetésű területekről* szóló 275/2004. (X.8.) Korm. rendelet [a továbbiakban: 275/2004. (X. 8.) Korm. rendelet] és *az európai közösségi jelentőségű természetvédelmi rendeltetésű területekkel érintett földrészletekről* szóló 14/2010. (V.11.) KvVM rendelet [a továbbiakban: 14/2010. (V. 11.) KvVM rendelet] által meghatározott Natura 2000 hálózat területének nem része. *Magyarország és egyes kiemelt térségeinek területrendezési tervéről* szóló 2018. évi CXXXIX. törvény [a továbbiakban: 2018. évi CXXXIX. tv.] által lehatárolt országos ökológiai hálózat övezet területének sem része.

Az ingatlanon folytatott tevékenység táj- és természetvédelmi érdekekkel összeegyeztethető, táj- és természetvédelmi érdeket nem sért, **Környezethasználó tevékenységének folytatásával kapcsolatban kizáró ok táj- és természetvédelmi szempontból nem áll fenn.**

A Környezetvédelmi Hatóság táj- és természetvédelmi szempontú megállapításait a Tvt., 275/2004. (X. 8.) Korm. rendelet, 14/2010. (V. 11.) KvVM rendelet és a 2018. évi CXXXIX. tv. figyelembevételével tette.

Településrendezési szempontból:

A felülvizsgálattal érintett ingatlant Táborfalva Nagyközség Helyi Építési Szabályzatáról és Szabályozási Tervéről szóló 13/2015. (X.28.) önkormányzati rendelete **Gip-1 jelű ipari terület megnevezésű beépítésre szánt építési övezetbe** sorolja.

Dokumentációban bemutatott tevékenységek **összhangban vannak a Gip-1 jelű övezetben elhelyezhető rendeltetésekkel.**

\*

A Környezetvédelmi Hatóság a 71/2015. (III. 30.) Korm. rendelet 28. § (1) bekezdése és 5. melléklet I. táblázata alapján vizsgált szakkérdésekre vonatkozóan az alábbi megállapításokat teszi:

Népegészségügyi szempontból:

Környezetvédelmi Hatóság a 71/2015. (III. 30.) Korm. rendelet 28. § (1) bekezdése és 5. melléklet I. táblázat 3. pontjában megjelölt, „*a környezet- és település-egészségügyre, az egészségkárosító kockázatok és esetleges hatások felmérésére, a felszín alatti vizek minőségét, egészségkárosítás nélküli fogyaszthatóságát, felhasználhatóságát befolyásoló körülmények, tényezők vizsgálatára, lakott területtől (lakóépülettől) számított védőtávolságok véleményezésére, a talajjal, a szennyvizekkel, veszélyes hulladékokkal kapcsolatos közegészségügyi követelmények érvényesítésére, az emberi használatra szolgáló felszíni vizek védelmére kiterjedően”* szakkérdés tekintetében szakvéleményt kért Pest Megyei Kormányhivatal Dabasi Járási Hivatala Népegészségügyi Osztályától (a továbbiakban: Népegészségügyi Osztály). A Népegészségügyi Osztály a Dokumentációval kapcsolatos tájékoztatását PE-04/NEO/7499-2/2020. számú levelében megadta, melyet a Környezetvédelmi Hatóság döntése kiadásánál figyelembe vett.

A **Népegészségügyi Osztály** PE-04/NEO/7499-2/2020. számú szakvéleményeiben az alábbiakat állapította meg:

*„(…) 1. A vizsgált, a környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/215. (III.30.) kormányrendelet 28. §. (1) bekezdésében és 5. sz. mellékletének I. táblázat 3. pontjában megjelölt szakkérdések alapján az egységes környezethasználati engedélyének felülvizsgálati eljárás Dokumentációjának elfogadásának – a vizsgált szakkérdések tekintetében – jogszabályi akadálya nincs, az jelentős környezet - egészségügyi terheléssel nem jár, a tevékenység további működésének akadálya nincs.*

*2. Népegészségügyi feladatok körében eljáró szervként, tárgyi hatósági eljárás során;*

*„A környezet- és település-egészségügyre, az egészségkárosító kockázatok és esetleges hatások felmérésére, a felszín alatti vizek minőségét, egészségkárosítás nélküli fogyaszthatóságát, felhasználhatóságát befolyásoló körülmények, tényezők vizsgálatára, lakott területtől (lakóépülettől) számított védőtávolságok véleményezésére, a talajjal, a szennyvizekkel, veszélyes hulladékokkal kapcsolatos közegészségügyi követelmények érvényesítésére, az emberi használatra szolgáló felszíni vizek védelmére „ kiterjedő szakkérdéseket vizsgáltam.*

*A szakkérdés vizsgálata során figyelembe vettem:*

* *A 219/2004. (VII.21.) Kormányrendelet előírásait.*
* *Az egészségügyi hatósági és igazgatási tevékenységről szóló 1991. évi XI. törvény 4. § (1) bekezdésnek a),d) f) pontja.”*

\*

Környezetvédelmi Hatóság az eljárás során figyelembe vette a kérelem alapjául szolgáló Dokumentációt, annak kiegészítését és a szakhatóság állásfoglalását.

**Összességében megállapítható, hogy a telephely üzemszerű működése nem okoz környezetkárosítást, üzemelése nem jár olyan mértékű környezeti kockázattal, mely a környező területek állapotát károsan befolyásolja.**

A környezetvédelmi, műszaki követelményeket, technológiákat, valamint a feltételek teljesítésének ütemezését a létesítmény műszaki jellemzőinek, földrajzi elhelyezkedésének a környezet jelenlegi és célállapotának, és az előírt intézkedések előnyeinek figyelembevételével határozta meg a Környezetvédelmi Hatóság.

A határozat rendelkező részében foglalt előírások betartásával hosszútávon biztosítható  
a környezeti elemek védelme.

Dokumentációban nem került – megjelölve, elkülönítve – ismertetésre olyan adat, amely minősített adat, vagy amely Környezethasználó szerint üzleti titkot képez.

Tárgyi ügyben a Környezetvédelmi Hatóság PE-06/KTF/06815-10/2020. számon tájékoztatta az ügyfeleket arról, hogy a tárgyi eljárást az Ákr. 43. § (2) bekezdése alapján teljes eljárásban folytatja le. Tekintettel arra, hogy a Környezetvédelmi Hatóság jelen határozattal az ügy érdemében döntést hozott, ezért az Ákr. 51. §-ában foglaltak alapján a fenti számú tájékoztatásban foglaltakhoz nem kapcsolódnak joghatások.

A Környezetvédelmi Hatóság a fentiek ésaKvtv. 66. § (1) bekezdésének b) pontja, a 314/2005. (XII. 25.) Korm. rendelet 20. § (3) bekezdése, 20/A. § (4) bekezdése, 20/A. § (10) bekezdése és 20/A. § (12) bekezdés a) pontja alapján - Ákr. 80. § (1) és 81. § (1) bekezdésében foglaltak figyelembevételével - a rendelkező részben foglaltak szerint döntött.

Tekintettel arra, hogy az Engedély felülvizsgálatára irányuló 314/2005. (XII. 25.) Korm. rendelet 20/A. § (4) bekezdése szerinti eljárás és az Engedély módosítására irányuló, a 314/2005. (XII. 25.) Korm. rendelet 20/A. § (10) bekezdése szerinti eljárás tárgya egymással szorosan összefügg, a Környezetvédelmi Hatóság módosításokkal egységes szerkezetbe összefoglalt engedélyben történő kiadásáról döntött.

A tevékenység környezetet terhelő kibocsátásainak megelőzése érdekében, a környezeti elemeket terhelő kibocsátások, valamint a környezetre ható tényezők csökkentésére, illetőleg megszüntetésére irányuló, az elérhető legjobb technikán alapuló intézkedéseket és követelményeket a Környezetvédelmi Hatóság a Kvtv., valamint a 314/2005. (XII. 25.) Korm. rendelet értelmében írta elő.

A Környezetvédelmi Hatóság döntésének meghozatala során figyelembe vette a Kvtv., a 314/2005. (XII. 25.) Korm. rendelet, valamint az engedélyezett tevékenységre vonatkozó speciális környezetvédelmi (levegőtisztaság-védelmi, hulladékgazdálkodási, környezeti zaj- és rezgésvédelmi, valamint táj- és természetvédelmi) jogszabályok előírásait.

Tájékoztatom, hogy Környezethasználónak a Kvtv. 96/B. § (1) bekezdése alapján **éves felügyeleti díjat kell fizetni minden tárgyév február 28-ig.**

A Környezethasználó adatszolgáltatási kötelezettségéről a 314/2005. (XII. 25.) Korm. rendelet 23. §-a, a bejelentési kötelezettségről a Kvtv. 82. §-a alapján rendelkezett a Környezetvédelmi Hatóság.

Az engedély érvényességi idejének megállapítása a 314/2005. (XII. 25.) Korm. rendelet 20/A. § (1) bekezdésében foglaltakon alapul.

Felhívom a figyelmet, hogy az engedély előírásaitól eltérően folytatott tevékenység, környezetveszélyeztetés vagy - szennyezés esetén a Környezetvédelmi Hatóság jelen engedély VI. fejezetében foglalt jogkövetkezményeket alkalmazza.

Az egységes környezethasználati engedélyről szóló **határozatot, mint** **hirdetményt** a Környezetvédelmi HatóságKvtv. 71. § (3) bekezdése szerint - figyelemmel az Ákr. 88. § (3) bekezdésére - a hivatalában és a honlapján (<http://www.kormanyhivatal.hu/hu/pest>) közzéteszi, továbbá a 314/2005. (XII. 25.) Korm. rendelet 21. § (8) bekezdésére figyelemmel, közhírré tétel céljából megküldi **Jegyző részére**, **aki köteles a határozat kézhezvételét követő nyolc napon belül gondoskodni annak közzétételéről. Jegyző a határozat** **közzétételét követően tájékoztatja a Környezetvédelmi Hatóságot** a közzététel időpontjáról, helyéről, valamint a határozatba való betekintési lehetőség módjáról.

Az Engedély ötévenkénti felülvizsgálati eljárására vonatkozó igazgatási szolgáltatási díj mértéke *a környezetvédelmi és természetvédelmi hatósági eljárások igazgatási szolgáltatási díjairól* szóló 14/2015. (III. 31.) FM rendelet [a továbbiakban: 14/2015. (III. 31.) FM rendelet] 3. melléklet 2.2. és 10.1. pontjai alapján került megállapításra.

A határozatom elleni fellebbezés az Ákr. 116. § (1) bekezdése alapján kizárt.

A határozat bírósági felülvizsgálatának lehetőségét az Ákr. 114. § (1) bekezdése és 112. § (1) bekezdése biztosítja.

A közigazgatási és munkaügyi bíróság illetékességét *a közigazgatási perrendtartásról* szóló 2017. évi I. törvény (a továbbiakban: Kp.) 4. § (1) bekezdése és 13. § (1)-(3) bekezdései alapján állapítottam meg. A keresetlevél benyújtásának helye és ideje a Kp. 39. § (1) bekezdése alapján került meghatározásra.

A tárgyalás tartása iránti kérelem lehetőségéről való tájékoztatás a Kp. 77. §-án alapul, amely szerint, ha egyik fél sem kéri tárgyalás tartását, és azt a bíróság sem tartja szükségesnek, a bíróság tárgyaláson kívül határoz. Tárgyalás tartását a felperes a keresetlevélben, az alperes a védiratban kérheti. Ennek elmulasztása miatt igazolási kérelemnek nincs helye.

A Környezetvédelmi Hatóság a 71/2015. (III. 30.) Korm. 28. § (4) bekezdésére figyelemmel jelen eljárás során hozott határozat egy példányát az illetékes Pest Megyei Katasztrófavédelmi Igazgatóság részére is megküldi.

Jelen határozatot a Környezetvédelmi Hatóság *a környezetvédelmi hatósági nyilvántartás vezetésének szabályairól* szóló 58/2019. (XII. 18.) AM rendelet alapján hatósági nyilvántartásba veszi.

Tájékoztatom továbbá, hogy *az elektronikus ügyintézés és a bizalmi szolgáltatások általános szabályairól* szóló 2015. évi CCXXII. törvény 9. § (1) bekezdése, valamint a 108. § (5) bekezdése alapján a 9. § (1) bekezdésében felsorolt ügyfél, szervezet, szerv, képviselő stb. elektronikus ügyintézésre köteles.

A Környezetvédelmi Hatóság környezetvédelmi és természetvédelmi feladat- és hatáskörét a 71/2015. (III. 30.) Korm. rendelet 9. § (1) bekezdésének c) pontja és 13. § (1) bekezdésének c) pontja, illetékességét a 8/A. § (1) bekezdése szabályozza.

Jelen döntés a közléssel külön értesítés nélkül, a törvény erejénél fogva **véglegessé válik** az Ákr. 82. § (1) bekezdése alapján. A döntés közlésének napja az a nap, amelyen azt kézbesítették. Az Ákr. 85. § (5) bekezdése b) pontja értelmében a hirdetmény útján közölt döntést **a hatóság hirdetőtábláján** való kifüggesztését követő 15. napon kell közöltnek tekinteni.

Budapest, 2021. január 27.

**dr. Tarnai Richárd kormánymegbízott**

nevében és megbízásából:

**dr. Cserkúti Szabolcs s. k.**

főosztályvezető

A kiadmány hiteléül:

Kapják: ügyintézői utasítás szerint

**PE-06/KTF/00559-4/2021.** **számú határozat Te melléklet**

**Technológiai leírás**

**I. FÉMMEGMUNKÁLÁS**

**1.) Mechanikai fémmegmunkálás**

***/helye: Fémmegmunkáló üzemrész/***

**Darabolás/Vágás (fűrészeléssel és lézervágással)**

A fémmegmunkálási műveletsor a szálanyagok darabolásával kezdődik. A „darabolás/vágás” művelet berendezései automata fűrészgépek és a CO2 lézeres vágógépek (2 db síklézer és 1 db csőlézer).

Az automata fűrészgépek lehetővé teszik a flexibilis termelést, a változatos megrendelői igényekhez való gyors alkalmazkodást és a pontos méretre vágást. Az automatikus fűrészgépek egy része közvetlenül kapcsolódik a fémmegmunkálás következő műveleteit végző sorjátlanító és présgépekhez, így biztosítva a munkadarabok optimális mozgását a termelésben.

Az alkalmazott/alkalmazandó lézeres vágógépek új kialakítási lehetőségeket is nyújtanak, mivel ebben a technológiában a vágó élek olyan magas minőségűek, amik megtakarítják az utómegmunkálást (Elérhető Legjobb Technika). Az alkalmazott 10,6 μm-es hullámhossz sorjamentes élekről gondoskodik igen alacsony érdesség mélységgel, tehát a munkadarab azonnal kész a további megmunkálásra. Az alak-kivágás során a számítógép vezérlésű lézervágógépek bonyolult alakzatokat is képesek kivágni, mind vékony, mind vastagabb lemezekből és csövekből, továbbá jóval, kisebb anyagveszteséggel dolgoznak, mint a normál fűrészgépek (Elérhető Legjobb Technika).

**Sorjázás, préselés, fúrás, menetvágás, esztergálás, marás, hajlítás**

A fűrészelés után a munkadarabokról eltávolítják a sorját, majd préseléssel vagy fúrással elkészítik a szükséges lyukakat és réseket. A további megmunkálásokat eszterga-, maró-, menetvágó és hajlító gépeken végzik.

**Forrasztás, hegesztés, csiszolás**

A méretre vágott szálanyagokból a kívánt formátumú rendszereket forrasztással (nagyfrekvenciás eljárással, ill. lánggal) és/vagy hegesztéssel alakítják ki. A forrasztás és a hegesztés nagy része csúcstechnológiát jelentő robotokkal történik (Elérhető Legjobb Technika). Az üzemben hozzáadott heganyaggal, illetve hozzáadott anyag nélküli, argon gázos és CO2 ívhegesztést végeznek.

A nagyfrekvenciás forrasztással egy munkafolyamatban több munkadarab forrasztását végzik, mellyel jelentős időmegtakarítás érhető el (Elérhető Legjobb Technika). Egy munkadarabot egyszerre két géppel is hegeszthetnek, ezáltal a munkaigényes átrakás megtakarítható. A lánggal történő forrasztásnál is több alkatrészt munkálnak meg egyszerre.

A munkadarabokat az egyes műveletek, különösen a hegesztés után kézi és gépi munkával is csiszolják/köszörülik.

Ezen fémmegmunkálási műveletekkel alakítják ki a fémtermékek végleges formáját. A munkadarabok innen a felületkezelő üzemrészbe kerülnek.

**II. FELÜLETKEZELÉS**

Környezethasználó üzemében háromféle felületkezelési technológiát üzemeltet:

- zsírtalanítás (műveletközi savazás, foszfátozás)

- elektrosztatikus porfestés

- galvanizálás (nikkelezés +krómozás)

**Zsírtalanítás**

**/helye: Felületkezelő üzemrész, Zsírtalanító helyiség/**

A zsírtalanítás (műveletközi savazás, foszfátozás) az acélfelületek gyártásközi tisztítását és korrózióvédelmét szolgálja. Három munkafázisból áll:

- zsírtalanításkor a kezelendő felületeket 60 °C hőmérsékletű lúgos oldatba merítik,

- a pácolást (oxideltávolítást) hígított sósavban végzik, szobahőmérsékleten,

- végül foszforsav és vasfoszfát tartalmú, 50-70°C-os oldatban foszfátozzák.

Minden művelet után, minden esetben kétlépcsős, folyóvizes, ellenáramú, ún. kaszkádöblítőt alkalmaznak. A foszfátozás befejezéseként a munkadarabokat meg kell szárítani. Azért, hogy a szárítást gyorsabban és kevesebb energia felhasználásával lehessen elvégezni, a munkadarabokat 70 °C -os vízben előmelegítik. A melegvizes kádba egy kis mennyiségű inhibitort tartalmazó anyagot is tesznek, amely tovább javítja a munkadarabok korrózióállóságát.

A szárítókádban a 60-70°C -os a levegőt ventilátorral áramoltatják, hogy a száradás hatékonyabb legyen.

A munkadarabokat nagy kosarakba helyezik és gépi átemelő berendezéssel mozgatják az egyes kezelő- és öblítőkádak között.

A berendezésben keletkező koncentrátumokat és öblítővizeket csővezetéken, szivattyúval nyomják a szennyvíz-előkezelő A-B2 tartályába.

A kádaktól a levegőt egy 12 000 m3/h teljesítményű ventilátor szívja el és egy légmosó után dobja ki a szabadba (P6 jelű pontforrás). Az üzem légteréből elszívott levegőt egy 2000 m3/h teljesítményű ventilátor a P20 pontforráson keresztül bocsátja a szabadba.

A munkadarabok ezzel az előkezeléssel több napig tárolhatók az üzemben a következő fémmegmunkálási lépésig.

**Elektrosztatikus porfestés**

**/helye: Felületkezelő üzemrész, Porfestő helyiség/**

A porszórás oldószermentes festési eljárás. Előnye az oldószeres eljárással szemben, a légszennyező hatás elmaradása és a kisebb a tűzveszélyessége. Vékonyabb rétegben is nagyobb korrózióvédő hatással rendelkezik, a mellészórt anyag jelentős része visszanyerhető és újra felhasználható.

Az eljárás három fő lépésből áll:

- felületelőkezelés,

- porszórás,

- beégetés.

A **felületelőkezelés** során a felületet megtisztítják a zsíroktól és az oxidoktól, és ezekkel egy lépésben egy ún. tapadásjavító, kromátmentes foszfátréteget visznek a felületre.

A festendő munkadarabokat megfelelő függesztékekre akasztva, egy konvejor folyamatosan, 1,0-1,5 m/min sebességgel viszi végig az alagútszerűen kiképzett berendezésen. A berendezés kapacitása 100 m2/óra, általában egy műszakban üzemel.

A munkadarabokat a feladó helyen kézzel helyezik a függesztő készülékre. A munkadarabok először a felület előkezelő részre kerülnek, ahol szórókoszorúk előtt haladnak el, amelyből a megfelelő oldatokat permetezik a felületükre. A technológiai oldatok és az öblítővizek a szóróalagút alatt egy-egy tartályban vannak elhelyezve, és az oldatokat egy-egy szivattyú nyomja a megfelelő szórókoszorú előtt folyamatosan elhaladó munkadarabok felületére, majd az oldat visszafolyik a tartályba.

A berendezésben három zóna van. Az elsőben a munkadarabokat meleg, savas, foszforsavat, vasfoszfátot és felületaktív anyagot tartalmazó oldattal permetezik, azaz a zsírtalanítást, az oxideltávolítást és a vasfoszfátozást **egy műveletben végzik el**. A második és harmadik zónaöblítés, amelyet ellenáramban üzemeltetnek.

Az előkezelés végén a munkadarabok egy szárítózónába jutnak, ahol 100-150 °C hőmérsékleten megszáradnak. A zóna fűtését gázégővel oldják meg, a füstgázokat a P13 kémény vezeti a szabadba.

A berendezésben keletkező öblítővizeket és koncentrátumokat csővezetéken, szivattyúval nyomják a szennyvíz-előkezelő A-B2 tartályába.

A kádaktól a levegőt egy 6000 m3/h teljesítményű ventilátor szívja el és engedi ki a szabadba, mely kibocsátást a környezetvédelmi hatósággal történt egyeztetés alapján, jelenleg nem bejelentés köteles pontforrásként tartja nyilván Környezethasználó.

A száraz, foszfátozott munkadarabokat a konvejor a szórófülkébe továbbítja, ahol, elektrosztatikus szórópisztollyal egy automata elvégzi a **porfestést**. Az esetleges javításokat kézi szórással oldják meg.

A szórófülkéből elszívott levegőt egy ciklonnal és zsákos szűrővel oly mértékben megtisztítják, hogy az visszavezethető a munkahely légterébe (nincs külön pontforrása).

A szórókabinból a munkadarab egy közvetett fűtésű, **beégető kemencébe** kerül, ahol 150-250 °C hőmérsékleten, kb. 25 perc alatt térhálósodik a festék, amely ráég a felületre. A kemence fűtését gázégővel oldják meg, a füstgázokat a P14 kémény vezeti ki a szabadba.

A fent bemutatott technológia kiegészítésére 2018 óta egy ca. 5 m x 3,5 m x 2,5 m méretű AABO típusú, kézi porfestőkabin is rendelkezésre áll, amelyben Környezethasználó a korábban a fenti berendezésben kezelt alkatrészek egy kisebb részét festi.

Az alkatrészek a festőkabinba, majd a beégető kemencébe konvejorpályán mozognak, ún. függesztőkocsi segítségével. A mellészóródó porfesték a kabin zárt rendszerében összegyűjtésre, majd újrafelhasználásra kerül, a környezeti légtérbe nincs a festőkabinnak kibocsátása.

A porfestéket egy gázfűtésű kemencében égetik be, (AABO 2D Kombi 852-1046 típusú kemence, WG30 típusú gázégővel /névleges bemenő hőteljesítmény: 250 kW/, beégetési hőmérséklet: 190 °C). A kemence kéménye engedély köteles pontforrásnak minősül (P30 jelű pontforrás).

**Galvanizálás**

**(Helye: Felületkezelő üzemrész, Galvanizáló helyiség)**

A korrózióállósági, a kopásállósági és az esztétikai követelményeket a munkadarabok felületén lévő, 20 µm vastagságú nikkel réteggel és az erre felvitt 0,3 µm vastagságú krómbevonattal biztosítják.

A felületkezelés során, egy kádsor különféle vegyszeres oldattal töltött kádjaiba egymás után merítik be a munkadarabokat. Az üzemben a kádakat két sorban helyezték el. A munkadarabokat egy daru először az egyik soron viszi végig, majd behelyezi egy ún. áttolókádba (ez egyben a nikkelezés takaréköblítője), és az egész kádat áttolják a másik sorba, ahol egy másik daru viszi tovább a következő műveletekre.

**A nikkelezés és krómozás technológiája**

A technológia lépései (zsírtalanítás – sósavas pácolás – elektrolitikus zsírtalanítás – dekapírozás –nikkelezés – aktiválás – krómozás – melegvizes öblítés és szárítás, továbbá az egyes műveletek utáni öblítések) az alábbiakban kerülnek részletesen bemutatásra:

Zsírtalanítás

A zsírtalanítást ~50-100 g/l koncentrációjú, nátrium-foszfátot, nátrium-hidroxidot és nátrium karbonátot tartalmazó, Fettex EOP oldatban, 60 °C -on végzik. A zsírtalanító kádakhoz olajlefölöző berendezést telepítettek. A zsírtalanítást háromfokozatú, ellenáramú öblítés követi.

Sósavas pácolás

Pácolásra 28-32 %-os sósavas oldatot használnak, amely inhibitort (Beizsalz WR) és felületaktív anyagot is tartalmaz. Az inhibitor biztosítja, hogy csak az oxidok oldódjanak, az acél ne. Ezáltal egyrészt a felület nem károsodik, mattul, ezen kívül kevesebb sav fogy, valamint kevesebb nehézfémion jut a szennyvízbe.

A pácolást egy ellenáramú és egy átfolyóvizes öblítő követi, utóbbi be van kapcsolva az öblítővizek ioncserés keringető rendszerébe.

Elektrolitikus zsírtalanítás

Az elektrolízis hatására minden, a felületre tapadt olaj, zsír, szerves anyag oxidálódik.

A zsírtalanítást ~100 g/l koncentrációjú, nátrium-foszfátot, nátrium-hidroxidot és nátriumkarbonátot tartalmazó, Fettex EOP oldatban, 5 – 10 A/dm2 áramsűrűséggel, 50 °C -on végzik.

Az elektrolitikus zsírtalanítást kétfokozatú, ellenáramú öblítés követi.

Dekapírozás-1

Az ún. fémtiszta felületet ~50 g/l koncentrációjú sósavas oldatba merítve érik el.

A dekapírozást két átfolyóvizes öblítő követi, amelyből a másodikat bekapcsolták az öblítővizek ioncserés keringető rendszerébe.

Dekapírozás-2

Egyes munkadarabokat nem sósavas, hanem ~50 g/l koncentrációjú nátrium-hidrogén-szulfátot és 3 g/l nátrium-fluoridot tartalmazó oldatban dekapíroznak. Az ezt követő öblítéseket ugyanazokban a kádakban végzik, amelyekben sósavas dekapírozás után.

Nikkelezés

Az általánosan elterjedt Watts típusú fürdőket használják, amely a nikkel-szulfát mellett kevés nikkel-kloridot és 40-50 g/l bórsavat is tartalmaz. Az oldat nikkelion-koncentrációja ~70 g/liter. A szükséges fényességű felület kialakítása érdekében az oldathoz (0,1% alatti mennyiségben) különféle szerves anyagokat tartalmazó adalékokat adagolnak. Az állandóan tiszta elektrolit elérése érdekében az oldatot folyamatosan szűrik. A megfelelő minőségű fémleválást katódmozgatással biztosítják.

A nikkelezést 50 – 60 °C hőmérsékleten, 4,2 – 4,6 közötti pH-nál, 3 - 5 A/dm2 áramsűrűséggel végzik.

A nikkelezést először egy **takaréköblítő**, majd **egy ellenáramú és egy átfolyóvizes öblítő** követi.

Az átfolyóvizes öblítőt bekapcsolják az öblítővizek ioncserés keringető rendszerébe.

Aktiválás-1

Az öblítések során képződő vékony oxidréteget 20-30 g/l krómsavat és kis mennyiségben kénsavat tartalmazó oldatban távolítják el a felületről.

Az aktiválás után a munkadarabokat nem öblítik, hanem közvetlenül a krómozókádba merítik, hogy felületük oxidmentes maradjon.

Krómozás-1

A krómozást 350 g/l krómsavat és kis mennyiségben kénsavat, valamint kevés hidrogén-fluoridot is tartalmazó oldatban, 30 – 40 °C-on, 5 – 15 A/dm2 áramsűrűséggel végzik.

A krómozást **két takaréköblítő** követi. Innen a munkadarabok egy, mintegy 50 g/l nátrium-biszulfitot tartalmazó **vegyi öblítőbe** kerülnek, ahol a felületükre tapadt króm (VI) ionokat redukálják. Végül egy **kétfokozatú, ellenáramú öblítés** következik.

Aktiválás-2

A háromértékű krómvegyületeket tartalmazó oldatból végzett leválasztás előtt is el kell távolítani az oxidréteget. Erre a célra 5 %-os sósavoldatba merítik a munkadarabokat.

Az aktiválás után a munkadarabokat nem öblítik, hanem közvetlenül a krómozókádba merítik, hogy felületük oxidmentes maradjon.

Krómozás-2

A króm (VI) vegyületek rákkeltő hatása miatt az üzemben a fényes krómbevonatok előállításakor fokozatosan áttérnek a **háromértékű krómvegyületeket** tartalmazó oldatok használatára.

A krómozást króm (III) -hidroxid-szulfát tartalmú oldatban végzik. A kezelőoldatban a króm (III) - ionok koncentrációja mindössze 40 g/l. A krómozást 45 °C-on, 3-4 /dm2 áramsűrűséggel végzik. A krómozás után kétfokozatú, ellenáramú öblítés, majd passziválás következik.

Passziválás-1

A munkadarabok korrózióállóságának további növelése érdekében a felületet Passivierung KN 231071 oldatában passziválják.

Aktiválás-3

A háromértékű krómvegyületeket tartalmazó oldatból végzett leválasztás előtt is el kell távolítani az oxidréteget.

Az öblítések során képződő vékony oxidréteget 5 % sósavat tartalmazó oldatban távolítják el a felületről. Az aktiválás után a munkadarabokat nem öblítik, hanem közvetlenül a krómozókádba merítik, hogy felületük oxidmentes maradjon.

Krómozás-3

A késztermékek változatosabb külleme érdekében, a fényes krómozás helyett egyes termékeknél bevezetésre került a szürkésfekete színű, ún. **dark króm eljárás**, ami szintén csak háromértékű krómvegyületekkel dolgozik.

A krómozást króm (III) -hidroxid-szulfát tartalmú oldatban végzik. A kezelőoldatban a króm (III) ionok koncentrációja mindössze 40 g/l. Az oldat tartalmaz továbbá 38 g/l ammóniumiont, 90 g/l bórsavat, 2,7 g/l nátrium-szukcinát származékot és 10 g/l ecetsavat.

A krómozás után kétfokozatú, ellenáramú öblítés, majd passziválás következik.

Passziválás-2

A munkadarabok korrózióállóságának további növelése érdekében a felületet Passivierung KN 231071 oldatában passziválják.

Melegvizes öblítés és szárítás

A munkadarabokat a gyorsabb és energiatakarékos szárítás érdekében 70 °C -os vízben előmelegítik, majd hőszigetelt, elektromos fűtéssel és ventillátoros légáramoltatással ellátott szárítókádban megszárítják.

Krómlemarás

Az esetlegesen hibás krómbevonatok és a galvanizáló szerszámokra levált krómréteg eltávolítására hígított lúgoldattal töltött kádba merítik a szerszámokat, ill. a munkadarabokat.

Anódos árammal a krómbevonat – a nikkelbevonat sérülése nélkül – eltávolítható. A krómlemarás után ellenáramú öblítést alkalmaznak. Az öblítővizeket, valamint a félévente lecserélendő lúgoldatot, amely króm (III) ionokat is tartalmaz, az A-B6 tartályba engedik és a szokásos kezelési módon ártalmatlanítják.

Egyéb kapcsolódó berendezések

A galvánsorok melletti helyen, 5 db 6 m3-es, kezelőkádnak nem minősülő **tárolótartályt** helyeztek el, amelyekbe kádtisztítás, havária, vagy egyéb esetekben a galvánsor egy-egy kádjának teljes tartalma leüríthető, majd a megfelelő műveletek elvégzése után oda visszanyomatható.

Minden egyes nikkelfürdő szűrésére megfelelő keringető szivattyúval ellátott **galvánszűrő** szolgál. Ezeket is a galvánsorok mellé, a tartalék tartályok közé helyezték el.

A munkadarabokat a galvánsor kádjai között szabadon programozható, számítógép vezérlésű átemelő rendszer továbbítja. A monitoring rendszer vezérli az átemelőkocsik optimális mozgását, állítja be az előírt műveleti időket, a szükséges áramerősségeket. Folyamatosan ellenőrzi az egyes kádakban az oldat hőfokát, a melegen üzemelő kádakban a párolgás mértékét (az oldat szintjét), vezérli a mágnes szelepeket, adagolja a szükséges vegyszereket, és minden egyes adag galvanizálási körülményeiről jegyzőkönyvet készít.

A berendezésben három műszakos termeléssel évente, hozzávetőleg 200.000 m2 felület nikkelezhető és krómozható. Ez a felületkezelési kapacitás nagyobb, mint Környezethasználó fémmegmunkálási kapacitása, így a telephely termelési kapacitását az utóbbi határozza meg.

**A felületkezelés egyéb műveletei**

Környezethasználó a felületkezelési tevékenységének döntő többségét jelentő, fent bemutatott „Zsírtalanítás”, „Elektrosztatikus porfestés” és „Galvanizálás” megnevezésű technológiák mellett három kisebb volumenű felületkezelési eljárást (saválló anyagok varrattisztítása, réz és rézötvözet munkadarabok színezése, ill. javítófestés) vezetett be 2016 és 2019 között, melyek technológiának összefoglaló néven a „Felületkezelés egyéb műveletei” megnevezést adta. A technológia berendezései nem a Felületkezelő üzemrészben, hanem a Fémmegmunkáló üzemrészben létesültek.

Az eljárások leírása:

Saválló anyagok varrattisztítása

A saválló anyagok hegesztési varratait a következő eljárással tisztítják meg: az anódnak kapcsolt munkadarabon egy, a katódhoz kapcsolt fémszerszámra erősített műanyag „ecsetet” húznak végig.

Az ecsetet előzőleg 10-15 % foszforsavat tartalmazó oldatba (ISOL-N) merítik. Ez az oldat vezeti az áramot, amelynek hatására a reveréteg leoldódik a felületről és tiszta, fényes, jó korrózióállóságú felületet kapnak.

A tisztítás után a felületet melegvízzel, zuhanyrózsából leöblítik, majd végül kézi permetezőből egy zsírtalanító- és inhibitor tartalmú oldatot (G 440 Perfekt) permeteznek rá.

A műveletsort egy megfelelő, lapos Varrattisztító tálcán végzik, amelyből az öblítővizek az alatta elhelyezett, 200 literes PP szennyvíz tartályba (nem felületkezelő kád) folynak, ahonnan csővezetéken a szennyvíz-előkezelőbe nyomják.

Réz és rézötvözet munkadarabok színezése

A réz/rézötvözet munkadarabok felületkezelése céljából két 3000x1240x150 mm belméretű kádat telepítettek. A munkadarabokat először egy (~40 g/l foszforsav, 25 g/l cink-szulfát, 20 g/l réz-szulfát, 20 g/l ammónium-molibdát és 20 g/l szelén-dioxid tartalmú) Ebonol C115 márkanevű anyagot tartalmazó oldatba merítik, majd áthelyezik egy vízzel telt öblítőkádba. A színezett munkadarabokat állványon megszárítják. A keletkező öblítővizeket – mindössze évi max. 18 m3-t – csővezetéken a szennyvíz-előkezelőbe nyomatják.

Javítófestés

Az üzemben gyártott termékeknél (munkadaraboknál) kis mennyiségben előfordulhatnak olyanok, melyeknél a festékrétegen valamilyen sérülést/hibát észlelnek a csomagolást végző dolgozók.

Ezeket a nem tökéletes festékréteggel rendelkező munkadarabokat – a termékminőség javítása és a reklamációk számának csökkentése érdekében – esetenként oly módon javítják, hogy az URKIFLEX megnevezésű, aeroszolos festék spray-vel, vagy azzal egyenértékű egyéb javítófestékkel a javítandó kis méretű felületre fújnak egy minimális mennyiséget (műszaki becslés alapján, napi szinten összesen 0,1-0,2 kg-ot), majd száradást követően a munkadarab visszakerül a becsomagolandó termékek közé. Mivel a javító-spray munkaegészségügyi szempontból veszélyes összetevőket tartalmaz, felhasználása egy erre a célra kialakított ún. elszívó-asztalnál történik, oly módon, hogy több, általában 10-20 kijavítandó munkadarabot összevár a műveletet végző (csomagoló munkakörben dolgozó) munkavállaló, majd az elszívás bekapcsolását követően végzi a fent bemutatott feladatot. Ily módon a pontforrás nem folyamatosan, hanem műszakonként várhatóan max. 1-2 órát üzemel.

**Kádtérfogatok**

Az alábbiakban kerülnek bemutatásra a felületkezelési technológiában alkalmazott kádak és méreteik.

A „Zsírtalanítás (műveletközi savazás, foszfátozás)” megnevezésű technológia kádtérfogatai a következők:

****

A „Porfestés” technológia előkezelő berendezésében az alábbi – kezelőkádnak és öblítőkádnak tekintendő – tartályok vannak:

****

A „Felületkezelés egyéb műveletei” megnevezésű technológia során alkalmazott kádtérfogatok:

****

A „Galvanizálás” megnevezésű technológia kádtérfogatai az alábbiak:

****

**III. TOVÁBBI, KIEGÉSZÍTŐ TECHNOLÓGIAI LÉPÉSEK**

**Szennyvíz-előkezelés**

***/helye: Szennyvízkezelő üzemrész/***

## A szennyvíz-előkezelés elve és technológiája

Környezethasználó az összes felületkezelési technológiájából származó szennyvizét (a zsírtalanítás, a porfestés előkezelése, a galvanizálás összes öblítővizét és koncentrátumát, az egyéb felületkezelések szennyvizeit, a szennyvíz-előkezelő ioncserélőinek eluátumait, a felület-kezelések és a szennyvíz-előkezelés csurgalék- és felmosóvizeit) egy közös szennyvízkezelőben kezeli.

A galvánüzemben keletkező öblítővizeket egy ioncserélő rendszeren keresztül megtisztítják az összes szennyező anyagtól, és az üzemben újra felhasználják. Ezzel a módszerrel a galvánüzem által felhasznált víz mennyisége mintegy ötödére csökkenthető. Az üzemben keletkező többi szennyvizet háromféle, némileg különböző módon kezelik. Külön a króm (VI) ionokat tartalmazókat, külön a nikkelionokat tartalmazókat és külön a többi szennyvizet. A szennyvíz-előkezelés szakaszos üzemű.

A galvanizálás előkezelésénél keletkező különféle elhasznált kezelőoldatok (koncentrátumok), az ellenáramú öblítés miatt képződő töményebb öblítővizek, az ioncserélők eluátumai, a zsírtalanításnál és a porfestés előkezelőjében keletkező öblítővizek és koncentrátumok négy különböző fogadótartályba folynak. Ezek különféle savakat, lúgokat, vas-, króm (III) -, foszfát-, fluorid, és szulfátionokat tartalmazhatnak. Külön fogadótartályba kerülnek a nikkeles és külön a króm (VI) ionokat tartalmazó szennyvizek. Mindegyik szennyvíz kezelését automatikus vegyszeradagolással, pH-, és redoximérővel vezérelt adagolószivattyúkkal végzik.

A vegyes szennyvizeket célszerűen egymást semlegesítve nyomják a szakaszos üzemű, mechanikus keverővel ellátott reaktorba. A pH beállítást mésztejjel (a pH finom beállítását esetenként nátrium-hidroxiddal) végzik, mely biztosítja a fémhidroxidok, valamint a foszfátok, a szulfátok és a fluoridok csapadékba viteléhez szükséges feltételeket.

A kolloid állapotban lévő anyagok, mint a zsíros és olajos emulziók bontásához és flokkuláláshoz alumínium-szulfátot adnak a reaktorba.

Ezt követően az oldatot átnyomják egy szintén szakaszos üzemű ülepítőtartályba, ahol elválik egymástól a fém-hidroxid iszap és a tisztított oldat. Az oldatot egy végtisztító rendszeren (kavicsszűrő, aktív szénszűrő, szelektív kationcserélő) vezetik keresztül. A szelektív kationcserélő gyanta csak a vas-, nikkel- és a krómionokat tartja vissza. A módszerrel a nehézfémionok koncentrációi általában 0,1 mg/l körüli értékre csökkenthetők. A tisztított szennyvíz egy Vég pH-ellenőrző tartályba kerül, ahol folyamatosan mérik pH-ját. A számítógépes monitoring rendszer csak akkor engedi a csatornába a szennyvizet, ha az a megadott határok közötti összetétellel rendelkezik. Ellenkező esetben, a nem kellően tisztított víz visszakerül kezelésre a fogadótartályokba.

A kiülepedett iszapot szűrőprésen kiszűrik, és szabványos konténerben gyűjtik, majd a telephely erre a célra kialakított munkahelyi gyűjtőhelyéről rövid, átmeneti tárolás után annak átvételére, engedéllyel rendelkező átvevő szállítja el. A szűrőprésről lefolyó tisztított vizet szintén átengedik a végtisztító rendszeren.

A szennyvízkezelés teljes rendszerét számítógép vezérli és naplózza. Egy esetleges rendellenes működés esetén a beavatkozásokat elvégzi, szükség esetén a szennyvíz kibocsátást leállítja. A szennyvíz-előkezelő rendszer teljesen automatikusan működik, kézi beavatkozást csak a végkation-cserélő és a kavicsszűrő karbantartása, vegyszerbekeverés és iszapkezelés igényel.

Teljesen külön fogadótartályban gyűjtik, külön reaktorban, ülepítőben és külön présen, de az előzőekkel teljesen azonos módon kezelik a nikkelionokat tartalmazó öblítővizeket. A nikkeles ülepítőből és présről elfolyó vizek kezelése megegyezik a többi tisztított szennyvízével.

A króm (VI ) ionokat tartalmazó szennyvizeket veszélyességük és eltérő kezelésük miatt gyűjtik külön fogadótartályban. Ezeket a vizeket, a vegyes szennyvizeket is kezelő reaktorban, pH- és redoxi-mérő vezérlésével – kellő savanyítás után – nátrium-biszulfittal redukálják, ezt követően a vegyes szennyvizeknél leírtakkal egyező módon semlegesítik, majd kezelik tovább.

A keletkezett tisztított szennyvíz egy PROline Promag 50 Endress+Hauser típusú szennyvízmennyiség-mérőn halad át, majd – kommunális vizekkel egyesülve (és az egyesített mennyiség szintén egy mérőórán áthaladva) – a közcsatornába kerül.

## 

## A szennyvíz-előkezelő berendezései

A szennyvíz-előkezelő közvetlenül a galvánüzem mellett helyezkedik el, berendezései az alábbiak:

* + N-B10 akna, csurgalékoknak, mérete: 0,8x0,8x0,8 m,
  + N-B11 akna, csurgalékoknak, mérete: 0,8x0,8x0,8 m,
  + N-B12 akna, csurgalékoknak, mérete: 0,8x0,8x0,8 m,
  + N-B13 akna, csurgalékoknak, mérete: 0,8x0,8x0,8 m,
  + N-B14 akna, króm(VI)-os csurgalékoknak, mérete 0,8x0,8x0,8 m,
  + N-B15 akna, csurgalékoknak, mérete 0,8x0,8x0,8 m,
  + A-B1 Fogadótartály, savas koncentrátumok, térfogata 15 m3,
  + A-B2 Fogadótartály, öblítővizek és vegyes vizek, térfogata 15 m3,
  + A-B3 Fogadótartály, lúgos koncentrátumok, térfogata 15 m3,
  + A-B4 Fogadótartály, nikkeles koncentrátumok, térfogata 15 m3,
  + A-B5 Fogadótartály, króm(VI)-os szennyvizek, térfogata 15 m3,
  + A-B6 Fogadótartály, lúgos Cr(III) lemaró, térfogata 12 m3,
  + A-B7 Szakaszos reaktor, térfogata 12 m3, keverővel, pH és redox-mérővel,
  + A-B8 Ülepítő (vegyes szennyvíz), térfogata 7,5 m3,
  + A-B9 Ülepítő (nikkeles szennyvíz), térfogata 7,5 m3,
  + A-KP1 Szűrőprés (vegyes szennyvíz), 80 literes iszaptérfogattal,
  + A-KP2 Szűrőprés (nikkeles szennyvíz), 80 literes iszaptérfogattal,
  + A-B10 Puffer tartály, (vegyes szennyvíz), térfogata 80 liter,
  + A-B11 Puffer tartály, (nikkeles szennyvíz), térfogata 80 liter,
  + S-B1 és S-B2 regeneráló vegyszer tartályok
  + S-F1és S-F 2 Kavicsszűrők, térfogatuk 730 liter, 2 db felváltva üzemel és mosás alatt,
  + S-S1és S-S2 Szelektív végkationcserélők, térfogatuk 400 liter, 2 db, sorba kötve üzemel,
  + A-B12 Tisztított szennyvíz fogadótartály, térfogata 13 m3,
  + A-B13 Vég pH-ellenőrző tartály, térfogata 1,5 m3,
  + Vegyszertartályok (a 12 m3-esek duplafalúak)
  + A-B14 Mésztej, térfogata 2 m3,
  + A-B20 Sósav, térfogata 12 m3,
  + A-B22 Nátronlúg, térfogata 12 m3,
  + A-B23 Kénsav, térfogata 12 m3,
  + A-B16 Flokkulálószer, térfogata 250 liter,
  + A-B19 Nátrium-biszulfit, térfogata 1000 liter,
  + PROline Promag 50 Endress+Hauser szennyvízmennyiség-mérő
  + Ioncserés öblítővíz keringető rendszer (4 m3/h teljesítményű):
  + K-B1 fogadótartály, térfogata 5,8 m3,
  + K-F1 kavicsszűrő, térfogata 1020 liter,
  + K-F2 aktív szenes oszlop, térfogata 1020 liter,
  + K-K1és K-K2, 2 db kationcserélő oszlop, felváltva üzemelnek, térfogatuk 2x450 liter,
  + K-A1 és K-A2, 2 db anioncserélő oszlop, felváltva üzemelnek, térfogatuk 2x450 liter,
  + S-B1 és S-B2 2 db regeneráló vegyszer tartály, térfogatuk 350 liter,
  + K-B2 és a K-B3 a kation- és az anioncserélő regeneráló vegyszer tartályai, térfogatuk 360 liter,
  + Ioncserélt víz előállító berendezés, kapacitása 500 liter/h
  + V-B1 ioncserélt víz fogadótartály, térfogata 5,8 m3
  + V-B2 ioncserélt víz fogadótartály, térfogata 5,8 m3

A szennyvíz-előkezelő padozata és a falak, 300 mm magasságig sav- és vegyszerálló műgyantával vannak kiöntve, így az egész egy nagy kármentőnek tekinthető, zsompokkal, szivattyúkkal, amik a fogadótartályokba nyomják vissza az esetleg kiömlő oldatokat.

**PE-06/KTF/00559-4/2021.** **számú határozat BAT melléklet**

**a tevékenység során alkalmazott elérhető legjobb technika**

###### **Ebben a fejezetben a** <http://ippc.kormany.hu/download/6/e9/70000/feluletkezeles.pdf> **honlapon is megtalálható „Útmutató az elérhető legjobb technika meghatározásához a fémek és műanyagok felületkezelése terén” című (a továbbiakban: Útmutató), felületkezelésre vonatkozó Elérhető Legjobb Technikával vetjük össze az alkalmazott felületkezelési tevékenységet (mivel a fémmegmunkálási tevékenység környezeti hatásai a felületkezelési tevékenység környezeti hatásaihoz képest nem számottevőek), valamint bemutatjuk a 314/2005. (XII. 25.) Korm. rendelet 9. sz. mellékletében foglalt tartalmi követelmények szerinti szempontokat a végzett tevékenységgel összefüggésben:**

###### 

A referenciaüzemek Útmutatóban **elérhető (*elérhető legjobb techniká*nak megfelelő) és ez által összevethető** környezetterhelési adatait, ill. a Környezethasználóra vonatkozó környezetterhelési információkkal összevetve (ld. alábbi táblázat, Környezethasználó adatait az Útmutatóban szereplő mértékegységekre átszámítva), megállapíthatjuk, hogy a Környezethasználó által alkalmazott technika környezetterhelése a meghatározott értéktartományokon belülre esik.

###### Összevetés referenciaüzemek adataival:

|  |  |
| --- | --- |
| BAT útmutató néhány jellemző paramétere | Az alkalmazott felületkezelési tevékenység néhány jellemző paramétere |
| Levegőbe történő kibocsátások | |
| **Nitrogén-oxidok** **<5-500 mg/Nm3** | **Nitrogén-oxidok** **50 - 70 mg/Nm3** |
| **Sósav** **0,3-30 mg/Nm3** | **Sósav** **1 - 3 mg/Nm3** |
| **Króm(VI) és vegyületei** **<0,1-0,2 mg/Nm3** | **Króm(VI) és vegyületei****0,001 - 0,002 mg/Nm3** |
| Nehézfémek fajlagos kibocsátása a szennyvízbe | |
| **Fajlagos króm kibocsátás** **0,04-1370 kg/100.000 m2** | **Fajlagos felhasználás****350 - 390 kg/100.000 m2** |
| **Fajlagos cink kibocsátás** **0,176-4600 kg/100.000 m2** | **Fajlagos cink kibocsátás** **250 - 320 kg/100.000 m2** |
| Veszélyes hulladékok keletkezése | |
| **110109\***  **kódú iszaphulladék****max. 1000-2500 kg/1000 m2** | **110109\***  **kódú iszaphulladék****850 - 980 kg/1000 m2** |

Környezethasználó a felületkezelésre vonatkozó hivatkozott BAT-útmutató és a rendelet iránymutatása figyelembe vételével a következő **Elérhető Legjobb Technikák**at alkalmazza:

**Az üzemben alkalmazott elérhető legjobb technikának való megfeleltetés ismertetése**

1. **Berendezés tervezés, kivitelezés és üzemeltetés** 
   1. A töményebb szennyvizeket szakaszos üzemű reaktorokban kezelik. A rendszer előnye, hogy szennyvíz csak akkor folyhat ebből tovább, ha a semlegesítés és az esetenként szükséges redukció folyamata tökéletesen befejeződött.
   2. A szennyvíz-előkezelőben az elérhető legjobb technikának megfelelő számítógép vezérlésű, automatikus monitoring rendszert üzemeltetnek. A szennyvízkezelés teljes rendszerét a folyadékszintek ellenőrzésétől, a szivattyúk működtetésén keresztül, a vegyszerek adagolásáig a számítógép vezérli és naplózza. Egy esetleges rendellenes működés esetén a beavatkozásokat elvégzi, szükség esetén a szennyvíz kibocsátást leállítja.
   3. A galvanizáló és a szennyvíz-előkezelő padozatáról minden kiömlött oldat a zsompokon keresztül a Fogadótartályokba kerül, és csak szennyvízkezelés után hagyhatja el az üzemet. Ezekben az üzemrészekben nem létesítenek olyan csatornaszemet, amely közvetlenül a közcsatornába lenne bekötve, így a csatorna elszennyezésének veszélye kizárható.
   4. A szennyvíz-előkezelőben a nagyobb vegyszertartályok duplafalúak, az esetleges havária elkerülése érdekében.
   5. A felhasználni kívánt vegyszerek fogadása kármentővel ellátott területen történik, majd ezek a vegyi raktárba kerülnek.
   6. Az épületen belül kialakított, zárt vegyszerraktár a felületkezelő vegyszerek biztonságos tárolására szolgál, megfelelő kármentőkkel ellátva.
   7. A fémmegmunkáláshoz használt olajok és emulziók tárolására szolgáló tárolóhely szintén kármentővel ellátott.
   8. a kezelőtartályok fedéllel vannak lezárva.
2. **Általános üzemeltetési kérdések** 
   1. A munkadarabokat a galvánsor kádjai között szabadon programozható, számítógép vezérlésű átemelő rendszer továbbítja. A monitoring rendszer vezérli az átemelőkocsik optimális mozgását, állítja be az előírt műveleti időket, a szükséges áramerősségeket, folyamatosan ellenőrzi az egyes kádakban az oldat hőfokát, a melegen üzemelő kádakban a párolgás mértékét (az oldat szintjét), vezérli a mágnesszelepeket, adagolja a szükséges vegyszereket és minden egyes adag galvanizálási körülményeiről jegyzőkönyvet készít.
   2. A sósavas pácoláshoz inhibitort használnak, amely biztosítja, hogy csak az oxidok oldódjanak, az acél ne. Ezáltal a felület nem károsodik, mattul, kevesebb selejt keletkezik.
3. **Közszolgáltatási inputok és az azokkal való gazdálkodás – energia** 
   1. A munkadarabokat a felületkezelés végén meg kell szárítani. A gyorsabb és energiatakarékos szárítás érdekében az alkatrészeket először meleg, kb. 70 oC-os vízzel telt kádban előmelegítik.
   2. A szárítókádban a levegőt ventilátorral áramoltatják, hogy a száradás hatékonyabb legyen.
4. **Kihordás csökkentés** 
   1. A szennyvízkezelés tervezésekor elsősorban azt vették figyelembe, hogy a legfontosabb szennyező anyagokat (nehézfémek, olaj) még közvetlenül keletkezésük helyén eltávolítsák a szennyvízből, és pl. a nikkel és krómsav esetében visszavigyék a termelésbe (az olajlefölöző, a nikkel takaréköblítője, a krómsav több takaréköblítője és vegyi öblítése).
   2. A zsírtalanítást alacsony koncentrációjú lúgos oldatban, tenzidek jelenlétében végzik.
   3. A zsírtalanító vegyszer legalább 90 %-ban biológiailag bontható.
   4. A pácolásra sósavas oldatot használnak, amely inhibitort és felületaktív anyagot is tartalmaz.. Ezáltal egyrészt kevesebb sav fogy, valamint kevesebb nehézfémion jut a szennyvízbe.
   5. A kezelőkádak kihordás következtében bekövetkező anyagveszteségének csökkentése érdekében, amikor a kádból a munkadarabokat kiemelik a galvánsor automatikája a kád felett tartja a darut olyan hosszú ideig, ameddig csak az gazdaságosan lehetséges. Ezen idő alatt a munkadarabok felületéről jelentős mennyiségű kezelőoldat csöpög le, vissza a kezelőkádba, minimálisra csökkentve annak oldatveszteségét. A daru csak a lecsepegési idő után viszi tovább a munkadarabokat a következő kádba.
5. **Öblítés technikák és a kihordott anyagok visszanyerése**
   1. Jelentős mennyiségű víz takarítható meg ellenáramú kaszkádöblítéssel. Ebben az esetben, egymás után két öblítőkádba merítik a munkadarabokat. Friss vizet csak a második kádba vezetnek, ami innen átfolyik az elsőbe, ahonnan a szennyvíz-előkezelőbe vezetik. Ily módon az erősen szennyezett munkadarabok az első kádban a szennyezettebb öblítővízzel találkoznak, míg a végső öblítést a második kádban a tisztább vízzel végzik. Általában ez több mint 50 %-os vízmegtakarítást jelent. Az üzemben a műveletek után minden esetben kétlépcsős, ellenáramú, ún. kaszkádöblítőt alkalmaznak.
   2. A takaréköblítő lényegében egy állóvizes öblítő, amelyben idővel folyamatosan emelkednek a belehordott vegyi anyagok koncentrációi. A nikkelezésnél és a krómozásnál használt fürdő melegen üzemel, felszínéről – különösen a légelszívás miatt – jelentős mennyiségű víz párolog el. Ezt a vízmennyiséget nem tiszta vízzel, hanem a takaréköblítő oldatával pótolják, azaz a munkadarabok felületén kihordott oldat egy részét így visszatáplálják a fürdőbe. Ez a megoldás vegyi anyag megtakarítását teszi lehetővé, ugyanakkor kevesebb sóval terheli a szennyvíz-előkezelőt és ezen keresztül a környezetet. Ez a megoldás a fémsók egy részét a keletkezés helyén távolítja el, amelyek így nem kerülnek a szennyvízbe, hanem újra felhasználhatók.
   3. A krómozást követő takaréköblítések után egy vegyi öblítő következik. A takaréköblítőből kiemelt munkadarabok felületére még mindig elég tömény, 25-50 g/l krómsavat tartalmazó oldat tapad. Ahhoz, hogy az innen kiemelt munkadarabokat megfelelő mértékben leöblítsék, igen sok vízre lenne szükség. Bár a későbbi folyóvizes öblítőben ez jelentős mértékben felhígul, a munkadarabok felületén – amelyeket a későbbi szerelések során kézzel is érinthetnek – egy kevés, erősen mérgező, rákkeltőnek tekintett króm (VI) vegyület maradhat. Ennek elkerülése és az elérhető legjobb technika biztosítása érdekében, a takaréköblítők után a munkadarabokat egy enyhén savas, mintegy 50 g/l nátrium-biszulfitot tartalmazó kádba merítik (vegyi öblítés), ahol a króm (VI) ionok redukálódnak és ezt követően már csak króm (III) ionokat tartalmazó, híg oldat jut a következő öblítőbe. Ez a megoldás a mérgező szennyeződéseket a keletkezés helyén távolítja el, amelyek így nem kerülnek sem a munkadarabra, sem a szennyvízbe
6. **Légszennyezők kibocsátásának csökkentési technikái** 
   1. A munkahelyi levegő tisztaságának védelme érdekében az összes műveleti és a melegvizes kád feletti levegőt elszívják, valamint egy teremelszívót is üzemeltetnek.
   2. A kádaktól elszívott levegőt légmosóba vezetik, ahol a levegővel együtt elszívott gőzöket enyhén lúgos oldattal kimossák a levegőből.
   3. A légmosó után a levegőt egy cseppfogón vezetik keresztül, hogy a mosóoldatból magával ragadott cseppeket eltávolítsák.
   4. Az üzem légterébe mégis bejutó káros gőzöket egy teremelszívóval távolítják el.
7. **Szennyvíz kibocsátás csökkentési technikák** 
   1. A szennyvíz-előkezelés elve az, hogy külön kezelik a híg öblítővizeket és a töményebb oldatokat. Az öblítővizeket egy ioncserélő rendszeren megtisztítják, majd a galvánüzemben újra felhasználják öblítésre, ezzel felhasznált víz mennyisége mintegy ötödére csökkenthető.
   2. A zsírtalanító oldat egy túlfolyón keresztül - a kádsor végére telepített - kádba folyik, ahol ún. tárcsás lefölözővel a felúszó zsírokat és olajat eltávolítják belőle és a tisztított oldatot visszanyomják a zsírtalanító kádba. Ez a megoldás a zsíros szennyeződéseket a keletkezés helyén távolítja el, amelyek így nem kerülnek a szennyvízbe.
   3. A pH-beállítása két lépcsős: a „durva” beállítást a külön gyűjtött savas és lúgos koncentrátumokkal, eluátumokkal végzik, amelyek a reaktorban részben egymást semlegesítik, csökkentve a felhasznált vegyszerek és a kibocsátott só mennyiségét. Csak ezt követi a második, vegyszeres „finom” pH-beállítás.
   4. Az ülepített és utószűrt szennyvizet még ún. szelektív kationcserélőn vezetik keresztül. Ezen típusú ioncserélő gyanta komplexként köti meg az erre hajlamos, tehát csak a két- és háromértékű nikkel- és a krómionokat. A módszerrel ezek a nehézfémionok koncentrációi általában 0,1 mg/l körüli értékre csökkenthetők.
   5. A kibocsátandó szennyvizet egy Vég pH-ellenőrző tartályban ellenőrzik, és csak akkor engedik a csatornába, ha minősége megfelelő.
   6. A szennyvíz-előkezelőből kibocsátott szennyvíz mennyiségét folyamatosan mérik.
8. **Az üzem más területén alkalmazott elérhető legjobb technikák**
   1. Kockázatok csökkentésére tett további intézkedések többek között:

* a dolgozók számára fekete-fehér szekrényes öltöző, külön étkező biztosított,
* a dolgozók rendszeres orvosi vizsgálaton vesznek részt,
* a tevékenységet jóváhagyott üzemi kárelhárítási terv alapján végzik,
* a terv rendszeresen oktatásra kerül a dolgozóknak.
  1. Baleset, üzemzavar esetén alkalmazott intézkedések:
* a munkavédelmi és balesetvédelmi előírásokat a munkavédelmi szabályzat tartalmazza,
* elsősegélynyújtáskor az alkalmazott anyagok biztonsági adatlapján szereplő R és S mondatokat kell alkalmazni, ezeket a szabályzat tartalmazza,
* a biztonsági adatlapok az üzemben rendelkezésre állnak.
  1. Munkavállalók rendszeres oktatásban részesülnek, amely tartalmazza:
* az alkalmazott oldatok és vegyszerek ismertetését,
* az elsősegélynyújtás előírásait,
* általános munkavédelmi előírásokat.
  1. A fémmegmunkáló üzemrészben
* az alakkivágás során a számítógép-vezérlésű lézervágógép bonyolultabb alakzatokat is képes kivágni mind vékony, mind vastagabb lemezekből, és kis anyagveszteséggel dolgozik. Az automatikus fűrészgépek egy része közvetlenül kapcsolódik a fémmegmunkálás következő műveleteit végző sorjátlanító és présgépekhez, így biztosítva a munkadarabok optimális mozgását a termelésben,
* a forrasztás és a hegesztés nagy része csúcstechnológiát jelentő robotokkal történik,
* a nagyfrekvenciás forrasztással egy munkafolyamatban több munkadarab forrasztását végzik, mellyel jelentős időmegtakarítás érhető el. Egy munkadarabot egyszerre két géppel is hegeszthetnek, ezáltal a munkaigényes átrakás megtakarítható. A lánggal történő forrasztásnál is több alkatrészt munkálnak meg egyszerre.
  1. A porfestésnél
* a porszórás oldószermentes festési eljárás, így elmarad az oldószeres festés jelentős légszennyező hatása, valamint ennek kisebb a tűzveszélyessége. További jelentősebb előnye, hogy sokkal vékonyabb rétegben is nagyobb korrózióvédő hatással rendelkezik, azaz a bevonat élettartama nagyobb, mint az oldószeres festés esetében. Ellentétben a hagyományos festéssel, porfestés esetében a mellészórt anyag jelentős része visszanyerhető és (azonos színek festése esetén) újra felhasználható. Mind a vékonyabb réteg, mind a ritkább javítás, valamint a mellészórt anyag újrafelhasználása anyagmegtakarítást jelent.
* a festőkabinból elszívott levegőt először egy ciklonba vezetik (az itt kiülepedő festék újrahasznosítható), majd egy utószűrőn halad keresztül, ahol a szűrőgyertyák a legfinomabb porszemcséket is kiválasztják, így a kezelt levegő minősége lehetővé teszi, hogy azt visszavezessék a munkatérbe.
* a tapadás javítása érdekében a felületre tapadást javító réteget visznek fel. Más helyeken ebből a célból kromátoznak, de Környezethasználó a mérgező króm (VI ) vegyületektől mentes foszfátozást alkalmazza.
* az előkezelő egy alagútszerű berendezés, amely megakadályozza, hogy a kezelővegyszerekből elpárolgó gőzök a munkahely légkörébe jussanak.
* a kezelőalagút alján elhelyezkedő tartályból szivattyú nyomja az 50-65 oC-os, vegyszeres oldatot vagy az öblítővizet a szóró-koszorúra, és ezek a folyamatosan haladó munkadarabokról ugyanebbe a tartályba folynak vissza. Az oldatot automatikus berendezéssel, folyamatos adagolással javítják fel.
* ellenáramú öblítést alkalmaznak. Az első öblítőzónából elfolyó víz pótlására a második tartályból vezetnek vizet, és így csak a második zóna sótalanított vizének utánpótlásáról kell gondoskodni.
* a festőüzemben kizárólag olyan festéket használnak, amely nem tartalmaz ólmot, kromátot és TGIC-t, ezzel is megakadályozva ezen anyagok egészség- és környezetkárosító hatását.

**Környezethasználó a fent bemutatott elérhető legjobb technikák mindegyikét üzemszerűen alkalmazza,** így az alkalmazott technológia megfelel a felületkezelésben alkalmazható elérhető legjobb technikának / BAT határozatnak.

**BAT megfelelés: igen**

**BAT ajánlás:**

-Az elszívó rendszerek/ventillátorok jelenleginél nagyobb gyakoriságú karbantartásával / felújításával, az elhasználódott rendszerelemek jelenleginél gyakoribb cserélésével a környezetbe kerülő levegő minősége még tovább javítható.

- Javasolt a szennyvíz-előkezelő vég-pH-mérő tartályához használt, kézi vezető-képesség-mérő cseréje beépített műszerre, amivel tovább nő a biztonsága, hogy a szennyvíz a hatályos rendeletben előírt küszöbérték alatti koncentrációkban hagyja el az üzemet.

**PE-06/KTF/00559-4/2021.** **számú határozat L/1 melléklet**

Pontforrások és vonatkozó határértékeik

1. Hőenergia előállítás

| **Pontforrás azonosító** | | **Forrás megnevezése** | **Berendezés megnevezése, névleges bemenő hőteljesítménye** | **Légszennyező komponensek** |
| --- | --- | --- | --- | --- |
|  | P1 | 1. sz. kazánkémény | Buderus Logano G334 XZ gázkazán (T1 141,6 kW) | szén-monoxid |
| nitrogén-oxidok |
|  | P2 | 1. sz. sötétsugárzó kémény | 1. sz. Variant 40 sötétsugárzó  (6 egység T2 240 kW) | szén-monoxid |
| nitrogén-oxidok |
|  | P3 | 2. sz. sötétsugárzó kémény | 2. sz. Variant 40 sötétsugárzó  (6 egység T3 240 kW) | szén-monoxid |
| nitrogén-oxidok |
|  | P4 | 3. sz. sötétsugárzó kémény | 3. sz. Variant 40 sötétsugárzó  (6 egység T4 240 kW) | szén-monoxid |
| nitrogén-oxidok |
|  | P5 | 1. sz. légkezelő kémény | 1. sz. ATL 16 légkezelő gázégővel (T5 213 kW) | szén-monoxid |
| 2. sz. ATL 16 légkezelő gázégővel (T29 264 kW) | nitrogén-oxidok |
|  | P9 | 3. sz. légkezelő kémény | 3. sz. ATL 16 légkezelő gázégővel (T13 264 kW) | szén-monoxid |
| 4. sz. ATL 16 légkezelő gázégővel (T30 264kW) | nitrogén-oxidok |
|  | P10 | 4. sz. légkezelő kémény | 5. sz. ATL 16 légkezelő gázégővel (T14 213 kW) | szén-monoxid |
| nitrogén-oxidok |
|  | P11 | 2. sz. kazánkémény | 1. sz. Buderus Logano GE 615 gázkazán (T15 886 kW) | szén-monoxid |
| 2. sz. Buderus Logano GE 615 gázkazán (T16 886 kW) | nitrogén-oxidok |
|  | P13 | szárító kéménye | „kombi” szárító alagút gázégővel  (T 17 250 kWl | szén-monoxid |
| nitrogén-oxidok |
|  | P14 | beégető kéménye | „kombi” beégető kemence gázégővel (T18 300 kW) | szén-monoxid |
| nitrogén-oxidok |
|  | P19 | 4. sz. sötétsugárzó kémény | 4. sz. Variant 40 sötétsugárzó  (6 egység T31 240 kW) | szén-monoxid |
| nitrogén-oxidok |
|  | P30 | Kézi porfestő sor beégető kemence kéménye | **T50** AABO 2D Kombi 852-1046 típusúbeégető kemence (250 kW) | nitrogén-oxidok (NO és NO2) mint NO2 |
| szén-monoxid |

A technológia kibocsátási határértékei *a* 53/2017. (X. 18.) FM rendeletalapján:

| **Légszennyező komponensek megnevezése** | **Határérték [mg/m3]** | **A füstgáz százalékos O2 tartalma** |
| --- | --- | --- |
| SO2 – kén-dioxid | 35 | 3 % |
| NOx – nitrogén oxidok (mint NO2) | 350 | 3 % |
| CO – szén-monoxid | 100 | 3 % |
| szilárd nem toxikus por (7) | 5 | 3 % |

1. Zsírtalanítás

| **Pontforrás azonosító** | | **Forrás megnevezése** | **Berendezés megnevezése, mértékadó teljesítménye** | **Légszennyező komponensek** |
| --- | --- | --- | --- | --- |
|  | P 6 | 1. sz. zsírtalanító kidobó kürtő | BN 3-200 zsírtalanító peremelszívó ventilátor (V7 12000 m3/h) | sósav |
| 4. sz. légmosó (L32 12000 m3/h) | nátrium-hidroxid |
|  | P 20 | 2. sz. zsírtalanító kidobó kürtő | BN 2-043 zsírtalanító peremelszívó ventilátor (V8 2000 m3/h) | sósav |
| nátrium-hidroxid |

A vonatkozó határértékek a 4/2011. (I. 14.) VM együttes rendelet 6. számú melléklete alapján:

| **Légszennyező komponensek megnevezése** | **Határérték [mg/m3]** | **Tömegáram küszöbérték [kg/h]** |
| --- | --- | --- |
| sósav és szervetlen, gáz halmazállapotú klórvegyületek (HCl) | 30 | 0,3 |
| nátrium-hidroxid (NaOH) | 30 | 0,3 |

1. Lézervágás

| **Pontforrás azonosító** | | **Forrás megnevezése** | **Berendezés megnevezése, mértékadó teljesítménye** | **Légszennyező komponensek** |
| --- | --- | --- | --- | --- |
|  | P 7 | Lézervágó kidobó kürtő | Trumatic L 3030 lézervágó (E9 3 m/min) | szén-monoxid |
| nitrogén-oxidok |
| MBE 040002030-3.3 elszívó ventilátor (V11 1500 m3/h) | szilárd |
| nikkel vegyületei |
| Vario T 1.5 900/18 R porleválasztó (L10 12,2 m2) | króm vegyületei |
|  | P28 | Lézervágó kidobó kürtő 2. | **E44** TruLaser3030 lézervágó (2000 m3/h)  **V45** Ventilátor (2000 m3/h)  **L46** Porleválasztó (2000 m3/h) | króm (VI.) vegyértékv vegyületei |
| nikkel és nem rákkeltő vegyületei Ni-ként |
| nitrogén-oxidok (NO és NO2) mint NO2 |
| szilárd anyag |
| szén-monoxid |
|  | P29 | Lézervágó kidobó kürtő 3. | **E47** TruLaser Tube 5000 lézervágó (1500 m3/h)  **V48** Ventilátor (1500 m3/h)  **L49** Porleválasztó (1500 m3/h) | króm (VI.) vegyértékv vegyületei |
| nikkel és nem rákkeltő vegyületei Ni-ként |
| nitrogén-oxidok (NO és NO2) mint NO2 |
| szilárd anyag |
| szén-monoxid |

A vonatkozó határértékek a 4/2011. (I. 14.) VM rendelet 6. melléklete alapján:

| **Légszennyező komponensek megnevezése** | **Határérték [mg/m3]** | **Tömegáram küszöbérték [kg/h]** |
| --- | --- | --- |
| NOx – nitrogén oxidok (mint NO2) | 500 | 5 |
| CO – szén-monoxid | 500 | 5 |
| szilárd nem toxikus por | 150 | – |
| nikkel vegyületei | 1 | 0,005 |
| króm vegyületei | 1 | 0,005 |

1. Galvanizálás

| **Pontforrás azonosító** | | **Forrás megnevezése** | **Berendezés megnevezése, mértékadó teljesítménye** | **Légszennyező komponensek** |
| --- | --- | --- | --- | --- |
|  | P 15 | Galvanizáló előkezelő kádak kidobó kürtője | BN 3-560 elszívó ventilátor  (V20 13000 m3/h) | sósav |
| 1. sz. légmosó (L19 13000 m3/h) | nátrium-hidroxid |
|  | P 16 | Nikkelező kádak kidobó kürtője | BN 3-800 elszívó ventilátor  (V23 22000 m3/h) | kén-oxidok |
| 2. sz. légmosó (L22 22000 m3/h) | nikkel vegyületei |
|  | P 17 | Krómozó kádak kidobó kürtője | BN 3-400 elszívó ventilátor  (V26 7000 m3/h) | kén-oxidok |
| 3. sz. légmosó (L25 7000 m3/h) | króm vegyületei |
|  | P 26 | Galvánüzemi teremelszívó kürtő | RV 45-6 630R elszívó ventilátor (V42 25000 m3/h) | sósav |
| nátrium-hidroxid |

A vonatkozó határértékek a 4/2011. (I. 14.) VM rendelet 6. melléklete alapján:

| **Légszennyező komponensek megnevezése** | **Határérték [mg/m3]** | **Tömegáram küszöbérték [kg/h]** |
| --- | --- | --- |
| sósav és szervetlen, gáz halmazállapotú klórvegyületek (HCl) | 30 | 0,3 |
| nátrium-hidroxid (NaOH) | 30 | 0,3 |
| nikkel vegyületei | 1 | 0,005 |
| króm vegyületei | 1 | 0,005 |
| kén-oxidok (SO2 és SO3) | 500 | 5 |

1. Csiszolás

| **Pontforrás azonosító** | | **Forrás megnevezése** | **Berendezés megnevezése, mértékadó teljesítménye** | **Légszennyező komponensek** |
| --- | --- | --- | --- | --- |
|  | P 21 | Csiszoló robot kidobó kürtője | 1. sz. leválasztó elszívó ventilátora (V34 5400 m3) | szilárd anyag |
| 1. sz. Handte STW-K nedves leválasztó (L33 1 m2) |
|  | P 22 | 1. sz. kézi csiszoló kidobó kürtője | 2. sz. leválasztó elszívó ventilátora (V36 5400 m3) | szilárd anyag |
| 2. sz. Handte STW-K nedves leválasztó (L35 1 m2) |
|  | P 23 | 2. sz. kézi csiszoló kidobó kürtője | 3. sz. leválasztó elszívó ventilátora (V38 5400 m3) | szilárd anyag |
| 3. sz. Handte STW-K nedves leválasztó (L37 1 m2) |

A vonatkozó határértékek a 4/2011. (I. 14.) VM rendelet 6. melléklete alapján:

| **Légszennyező komponensek megnevezése** | **Határérték [mg/m3]** | **Tömegáram küszöbérték [kg/h]** |
| --- | --- | --- |
| szilárd nem toxikus por | 150 | - |

1. Felületkezelés egyéb műveletei

| **Pontforrás azonosító** | | **Forrás megnevezése** | **Berendezés megnevezése, mértékadó teljesítménye** | **Légszennyező komponensek** | |
| --- | --- | --- | --- | --- | --- |
| P 27 | | Felületkezelés egyéb műveleteinek elszívása 1. | ventilátor (V43 6000 m3) | ammónia | |
| kénsav-kénsav gőzök | |
| cink és vegyületei Zn-ként | |
| foszforsav | |
| réz és vegyületei Cu-ként | |
| kén-trioxid (SO2-ban megadva) | |
| nátrium-hidroxid | |
|  | P31 | Felületkezelés egyéb műveleteinek elszívása 2. | **V51** Elszívó ventilátor  (1100 m3/h) | 1-metoxi-2-propil-acetát | 3C | |
| benzin mint C, ásványolajból | 3B | |
| butil-acetát (ecetsav-butil-észter) | 3C | |
| diaceton-alkohol | 3C | |
| petróleum | 3C | |
| szilárd anyag | 10 | |
| xilolok | 3C | |

A vonatkozó határértékek: a 4/2011. (I. 14.) VM rendelet] 6. melléklete alapján:

| **Légszennyező komponensek megnevezése** | **Határérték [mg/m3]** | **Tömegáram küszöbérték [kg/h]** |
| --- | --- | --- |
| ammónia | 500 | 5 |
| kénsav-kénsav gőzök | 500 | 5 |
| kén-trioxid (SO2-ban megadva) | 500 | 5 |
| nátrium-hidroxid | 30 | 0,3 |
| cink és vegyületei Zn-ként | 5 | 0,025 |
| réz és vegyületei Cu-ként | 5 | 0,025 |
| 1O csoport | 50 | 0,5 |
| 3B csoport | 100 | 2 |
| 3C csoport | 150 | 3 |
| 3B+3C csoport | 150 | 3 |

**PE-06/KTF/00559-4/2021.** **számú határozat L/2 melléklet**

A Pontforrások Mérési Kötelezettségei

|  |  |  |
| --- | --- | --- |
| **Mérendő pontforrás megnevezése** | **Hasonló működési paraméterrel rendelkező pontforrás (ok)** | **Pontforrások mérési határideje** |
| P1, P6, P15, P16, P17, P20, P26 | - | 2021. december 31. |
| P4 | P2, P3, P19 | 2021. december 31. |
| P14 | P13 | 2021. december 31. |
|
| P22 | P21, P23 | 2021. december 31. |
|
| P9 | P5, P10 | 2022. december 31. |
|
| P11, P7 | - | 2022. december 31. |
| P27 | - | 2025. december 31. |
|
|
| P28, P29, P30 | - | 2023. december 31. |
| P31 | - | 2024. június 30. |

**PE-06/KTF/00559-4/2021.** **számú határozat A melléklet**

**Adatszolgáltatás és jelentéstétel a Környezetvédelmi Hatóság részére**

|  |  |  |
| --- | --- | --- |
| **Megnevezés** | **Gyakoriság** | **Beadási határidő** |
| Az engedélyben foglalt adatok esetleges módosulásáról | eseti | 15 napon belül |
| Az engedélyben foglalt követelménytől való eltérés vagy a szennyezőanyagok kibocsátására vonatkozó határérték-túllépés | eseti | az eltérés észlelését követő 8 órán belül |
| Baleset, működési zavar, meghibásodás, határértékeket túllépő, illetve környezetszennyezést okozó kibocsátás jelentése | eseti | szóban, telefonon: azonnal  írásban: 48 órán belül |
| Bejelentett havária események összefoglalója | eseti | az eseményt követő 1 hónapon belül |
| Légszennyezés Mértéke (LM) jelentés | évente | tárgyévet követő év március 31. |
| A bejelentés-köteles levegőterhelést okozó technológiában bekövetkezett változások adatlapon (LALV) való jelentése | eseti | változást követő 30 napon belül |
| Bejelentés az üzemi létesítmény zajkibocsátásának változásáról | eseti | a változást követő 30 napon belül írásban |
| A létesítmény zajkibocsátását befolyásoló felújítás vagy korszerűsítés, üzemi technológiai telepítés befejezését követően a környezeti zajkibocsátás műszeres mérésekkel történt ellenőrzése, a mérési eredményeket tartalmazó szakvélemény benyújtása | eseti | a változást követő 60 napon belül |
| Hulladék nyilvántartás | folyamatos | - |
| Hulladékgazdálkodási adatszolgáltatás:  a tevékenység során keletkezett veszélyes és nemveszélyes-hulladék | évente | tárgyévet követő év  **március 1.** |
| Éves környezeti beszámoló  Minden környezeti elem vizsgálata a tevékenységre vonatkozóan, bejelentett havária események összefoglalója, előforduló panaszok, keletkezett hulladék mennyiség bemutatása.  A megtett intézkedések és hatásának bemutatása az elérhető legjobb technika érdekében.  További intézkedési javaslat az elérhető legjobb technika elérésére. | évente 1 alkalommal | tárgyévet követő év május 31. |
| (E)PRTR-A adatlap - Alapadatok az (E)PRTR adatgyűjtéshez | évente | a tárgyévet követő év március 31. |

**Ügyintézői utasítás a PE-06/KTF/00559-4/2021. számú határozathoz**

**Kapják:**

|  |  |  |  |
| --- | --- | --- | --- |
|  | Címzett neve, levelezési címe | Csatolandó | Postázás módja |
|  | Rega-Metall Fémfeldolgozó Kft.  (2381 Táborfalva, Patonai-dűlő, 2301/1 hrsz.) | 5 db melléklet | KRID  11790107 |
|  | AURORA+ TROUBLESHOOTING Kft.  (6000 Kecskemét, Frangepán sétány 3. I. em. 4.) | 5 db melléklet | KRID 12770504 |
|  | [Táborfalva Község Önkormányzat](http://www.soroksar.hu)a  (TOPH) | 5 db melléklet | HK |
|  | **Fővárosi Katasztrófavédelmi Igazgatóság**  **Igazgató-helyettesi Szervezet**  **Katasztrófavédelmi Hatósági Osztály**  FKI | 5 db melléklet | HK |
|  | Pest Megyei Kormányhivatal Dabas Járási Hivatal  Népegészségügyi Osztály  ANTSZDABAS | 5 db melléklet | HK |
|  | Pest Megyei Katasztrófavédelmi Igazgatóság  (PMKI) | 5 db melléklet | HK |
|  | PE/KTF HNYR | 5 db melléklet | B |
|  | Zöldpont Iroda (kifüggesztésre+honlapra) | 5 db melléklet | B |
|  | PE/KTF Irattár | 5 db melléklet | B |

**Kiadói utasítás:** Exp. u. KEO